Rupanya Ini Ragam Penumpang Kapal Terbang Yang Pelik, Captain Ini Senarai 8 Peel, Bikin Netizen Berdekah!

Memang seronok jika berpeluang menaiki kapal terbang. Maklumlah, kos untuk seorang pun boleh cecah ratus ringgit, kecuali jika ada promosi harga akan murah.

Namun bagi mereka yang sudah biasa menaiki pesawat ia perkara biasa, cuma yang jarang dan tidak pernah akan berkelakuan pelik ketika berada didalam kapal terbang.

Bukan untuk buat ‘sentap’ tetapi sekadar peringatan bersama disebabkan antara ragam yang ditonjolkan melibatkan tata cara dan tertib ketika dalam pesawat.

Jom kita tengok 8 peel penumpang ni.

Ada jugak orang macam ni ek??

“Ragam penumpang bila naik flight..”

Harini aku rasa macam rajin lak nak kongsi ragam² penumpang yang aku pernah jumpa sepanjang aku fly.. Macam² pe’el weyhh.Aku bahagi kepada beberapa kategori.. So.. Lets Jom…

1. Geng “Small Try”..
Geng ni akan cuba untuk complain apa sahaja yang dia nampak depan mata.. Lepas dah complain.. Dia akan try mintak upgrade.. Memang jenis “take advantage of the situation”.. Biasanya nak mintak upgrade ke Business Class atau First Class laa.. Complain seat ekonomi sempit laa.. Tak dapat window seat laa.. Kacang masin tak cukup masin laa.. Opps.. Yang kacang masin ni aku reka.. Apa² jer la.. Bukan tak boleh complain.. Tapi biarlah berpada.. Nasib dia tak complain kata Captain tak cukup hensem.. Kalau tak, aku suruh dia duduk kat atas sayap satgi.. Baru dia tau!.. Haa.. Nak upgrade sangat kan?? .. Gurau sajorrr..

2.Geng “Karen”..
“Karen” ni adalah gelaran kepada orang yang suka demand & rasa diri dia entitled.. Nak kenal diorang ni senang jer.. Kalau ada masalah sikit jer.. Diorang ni la akan first cakap.. “I want to speak to the Captain”.. Kalau kat darat pulak.. Dia akan cakap.. “I want to speak to your manager!”.. Dia rasa hanya pihak atasan jer yang layak cakap dengan dia.. Bajet dia special kot.. Kalau berdepan dengan geng ni.. Terus aku teringat iklan ~ “Anda rasa saya ada masa untuk sakit kepala?”.. Selain tu.. Ada jugak kategori hybrid.. Ni lagi special.. Lepas dah jadi “Karen”.. Boleh pulak dia convert masuk geng “Small Try”.. Mintak upgrade.. Memang idokk lerr..

3. Geng “Do you know who I am??”..
Geng ni pantang ditegur.. Walaupun terang² dia yang salah.. Kalau tegur jer mula lah.. “I’m a lawyer”.. “I’m an engineer”.. “I’m a doctor”.. Semua keluar.. Ataupun antara yang paling fames kat Malaysia ni.. “I’m a Dato’ you know!”.. Geng ni biasanya dia rasa diri dia dah hebat sangat.. Kasta tinggi orang kata.. Bagi dia.. “Ko tu drebar kapal terbang jer tau tak??”.. Yea lahh.. Ko sorang jer lah yang hebat.. Ambiklah.. Nak sangat!..

4.Geng “Suka try stewardess”..
Geng ni biasanya perasan dia tu most eligible bachelor la.. Takpun most eligible husband.. Pantang nampak stewardess cun.. Dia akan try mengorat.. Terjadi few times dalam flight aku.. Ada tu sampai sanggup dia berdiri kat galley dari KK sampai ke KL sebab nak mengayat.. Dekat 2 jam berdiri tuu.. Stewardess tu nak buat kerja pun payah.. Sampai terpaksa mintak tolong aku.. Apa lagi.. Aku pun bajet hero la.. “Tinggg”.. Aku ON seat belt sign.. Pastu suruh semua orang duduk sebab bad weather.. Kacau daun kan aku ni?.. Haha.. Adan Uke..

5.Geng “Paparazzi”..
Geng ni semua benda dia nak ambik gambar.. Gambar kapal terbang.. Gambar kacang masin.. Gambar stewardess menguap.. etc.. Gambar aku taknak pulak dia ambik? .. Ok.. Ni aku nak habaq.. Tak salah nak ambik gambar kapal terbang untuk kenangan.. Tapi.. Kalau ikut PDPA.. Sebenarnya korang tak dibenarkan untuk ambik gambar orang lain tanpa kebenaran.. Apatah lagi bila orang tu dalam uniform tengah bertugas.. Salah di sisi undang² okeyhh!!..

6. Geng “Aku nak dulu”..
Geng ni semua benda dia nak dulu.. Time boarding dia sibuk nak naik dulu.. Time makan dia nak dulu.. Time disembark pun muka dia jugak la sibuk bangun nak keluar dulu.. Apa ntah yang nak dikejar. Padahal pintu pun tak bukak lagi.. Kapal pun tak betul² parking lagi.. Haa.. Yang ni ramai orang buat.. Berbuih mulut stewardess dok cakap.. “Sila berada di tempat duduk anda sehingga isyarat tali pinggang keledar dipadamkan”.. Perlukah diulang dalam Bahasa Urdu baru orang nak faham?..

7.Geng “Tapau ikat tepi”..
Geng ni punya logik semua yang di beri dalam kapal terbang tu adalah hak penumpang.. Selimut.. Bantal.. Headphone.. Semua nak ditapau nyer. Pernah sekali aku buat flight umrah ke Madinah.. Turun kat terminal tetiba nampak ada penumpang kitorang tadi tengah solat kat satu sudut.. Macam kenal jer selimut purple yang diguna sebagai sejadah tu.. Kecik besar kecik besar jer nengoknye.. Nasib dia tak tapau kerusi kapal terbang tu sekali.

Dan yang terakhir dalam list aku ni..

8.Geng “Penumpang kiriman Tuhan”..
Geng ni memang dambaan mana² crew yang bertugas la.. Suruh duduk, dia duduk.. Suruh makan, dia makan.. Tutup lampu suruh tidur, dia tidur.. Senang kata geng ni memudahkan kerja crew la.. Cakap pun sopan jer.. Hormat kat crew yang bertugas.. Angelic gitteww.. Mostly orang² Malaysia tergolong dalam geng ni la.. Syabas Mere Bete.. Keep it up okeyhh?.. Takyah rasa peer pressure nak ikut sangat geng² tak ketahuan macam kat atas tu

“Kita mudahkan urusan orang.. InsyaAllah.. Allah akan mudahkan urusan kita”..

So.. Dah tau belum korang tergolong dalam kategori mana?.. Jap.. Takyah cakap.. Aku tau.. Orang Malaysia semua baik² belaka.. Mestilah semua tergolong dalam kategori “Penumpang kiriman Tuhan”..

Kan? Kan? Kan?..

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Suami Boleh Jadi Seperti Bayi Yang Sering Mahu Dimanja.” Perkongsian Wanita Ini Jelaskan Apa Yang Isteri Kena Buat Supaya Rumahtangga Bahagia

Perkahwinan semamngnya indah buat pasangan suami isteri. Namun ada pasang surutnya. Lantaran itu, bagi memastikan rumahtangga sentiasa inspirasi dan bahagia, pasangan haruslah saling melengkapi.

Saya pernah mendengar ceramah seorang ustazah tentang fasa dalam perkahwinan. Tidak selalunya perkahwinan itu indah belaka. Ia ada pasang dan surutnya juga.

Perkahwinan tidak pernah lari dari masalah. Pun begitu, apa jua masalah selagi ianya masih dalam keterbatasan kemampuan seseorang untuk menghadapinya, carilah jalan yang terbaik untuk menyelesaikan masalah tersebut.

Satu yang saya paling ingat, ustazah itu menyebut: MASALAH JANGAN DICAMPUR ADUKKAN DENGAN KETAATAN.

Bagi saya, selagi seorang yang bernama suami itu tetap menjalankan tanggungjawabnya, tidak pula memukul atau mendera fizikal mahupun batin kita, kita masih wajib mentaatinya.

Saya kongsikan semula status ini. Semoga bermanfaat.

Selagi bernama isteri:

❤Siapkan keperluan suamimu – baju kerjanya, stokin dan kasutnya, sapu tangan dan sebagainya. Walaupun mempunyai pembantu rumah, ianya masih tanggungjawab seorang isteri.

❤Siapkan sarapannya dan duduk makan bersamanya. Walau hanya secawan kopi.

❤Hantarkan suamimu ke kereta, salam peluk dan saling menciumi. Lambai suamimu hingga hilang dari pandanganmu.

❤Tanya khabar suamimu ketika dia bertugas. Hantarkan kata rindu dan cinta. Doakan kesejahteraannya.

❤Di dalam solatmu sentiasa mendoakannya dan doakan perkahwinanmu. Minta Allah jagakan suamimu untuk mu kerana tidak setiap masa kita dapat bersamanya. Tetapkan cinta dan kasih sayangnya hanya untuk kita hingga ke akhir hayat dan sampaikan ke syurgaNya.

❤Kongsikan kebaikan suamimu bersama anak-anak. Ajari anakmu untuk sentiasa menghormati suamimu sebagai seorang ayah. Dan apa jua keputusan dan keizinan ajari anakmu untuk bertanya kepada suamimu.

❤Sebelum suamimu pulang, pastikan rumahmu bersih dan dirimu juga berhias dan wangi.

❤Sambutlah suamimu di muka pintu dengan senyuman dan kemesraan.

❤Hidangkan makanan malam dan teman atau makan bersamanya.

❤Mintalah bantuan suamimu. Jangan simpan dalam hati. Bantu dalam urusan anak-anak, keperluan rumah dan sebagainya. Libatkan suamimu.

❤Sesekali bercutilah berdua atau bersama anak-anak. Atau buatlah aktiviti bersama.

❤Usahlah segan untuk meminta dari suamimu – minta duit belanja, minta untuk belikan beras, minta untuk pergi ke spa.

❤Minta izin – walau hanya benda kecil.

❤Berbuallah dan lapangkan masa bersamanya sebelum waktu tidur. Dengarkanlah apa yang dia ceritakan. Rasa gembira ketika dia gembira dan sabarkan dia ketika dia sedih.

❤Luahkan segala isi hati atau nyatakan cadangan selepas semuanya selesai dan tenang duduk bersama.

❤Tidurlah dengan tenang dalam redha Allah swt.

Suamimu umpama BOSS besar dalam mentadbir rumahtanggamu. Libatkan dia dalam semua perkara. Jangan berahsia kepadanya. Dia partner rumahtanggamu.

Suami boleh jadi seperti BAYI yang sering mahu dimanja dan diberikan perhatian. Inilah keindahan ciptaan Allah. Kerana tempat terbaik seorang suami untuk bermanja adalah bersama isterinya.

Saya petik soal jawab ini dari kolum Sinar Islam Sinar Harian yang memetik. Sumber dari laman web Mufti Wilayah Persekutuan.

Soalan: Adakah sahih hadis isteri sujud pada suami?

Jawapan: Bagi menjawab pertanyaan pertama di atas, hadis sujud pada suami telah diriwayatkan oleh beberapa orang sahabat Nabi SAW. Antaranya Abu Hurairah, Mu’az bin Jabal, Suraqah bin Malik, Aisyah, Ibn Abbas, Abdullah bin Abi Awfa, Ummu Salamah, Anas bin Malik dan beberapa orang lagi sahabat Nabi SAW yang lain. Adapun berkaitan matan hadis adalah seperti berikut:

“Jika aku boleh memerintahkan seseorang itu untuk sujud kepada seseorang, maka aku memerintahkan isteri untuk sujud pada suaminya.” [Riwayat al-Tirmizi (1159)][Imam al-Tirmizi mengatakan hadis ini melalui jalur Abu Hurairah RA adalah hasan gharib] Hadis ini juga disahihkan oleh Imam al-Hakim di dalam al-Mustadrak melalui jalur Mu’az bin Jabal [Lihat: al-Mustadrak, 190/4]

Tambahan pula, hadis ini mempunyai sebab wurudnya (sebab Nabi SAW ucapkan hadisini) iaitu apabila salah seorang daripada sahabat Nabi SAW pulang daripada Syam dan melihat orang-orang Nasrani dan Yahudi sujud kepada pembesar dan ulama’ mereka sebagai tanda penghormatan nabi-nabi mereka. Maka, sahabat ini berkata bahawa Rasulullah SAW lebih berhak untuk dilakukan sedemikian tetapi Nabi SAW melarang para sahabat melakukan hal tersebut dengan mengatakan bahawa orang-orang Yahudi dan Nasrani ini mereka mendustakan serta menyelewengkan kitab-kitab nabi-nabi mereka. [Lihat: al-Mustadrak, 190/4]

Makna hadis

Antara yang boleh difahami daripada hadisini adalah kewajipan seorang isteri itu mentaati suaminya kerana sujud ini tidak dihalalkan melainkan kepada ALLAH SWT sahaja. Ini kerana, terdapat banyak hak-hak suami yang perlu dilaksanakan oleh isteri dan sebahagiannya tidak terlaksana oleh si isteri.

Imam al-Syaukani berkata, makna hadis ini adalah jika dibolehkan sujud kepada manusia nescaya Nabi SAW akan memerintahkan para isteri untuk sujud kepada suaminya. [Lihat: Tuhfah al-Ahwazi, 272/4] Di dalam Musnad Ahmad, daripada Anas bin Malik RA bahawa Nabi SAW bersabda, yang bermaksud:

“Tidak dibenarkan seorang manusia itu untuk sujud kepada manusia. Jika dibenarkan untuk manusia itu sujud kepada manusia nescaya aku akan meminta isteri untuk sujud kepada suaminya kerana besarnya hak suami ke atas isteri itu.” [Riwayat Ahmad (12614)] [Syeikh Syu’aib al-Arna’outh menilai hadis ini sahih li ghairihi]

Kesimpulan

Hadis di atas adalah sahih dan ia tidaklah menunjukkan kebolehan seorang isteri itu untuk sujud kepada suaminya. Ini kerana, sujud hanya dibenarkan kepada ALLAH SWT sahaja dan tidak dibenarkan sujud kepada selain daripada ALLAH SWT sebagaimana larangan jelas daripada Nabi SAW berdasarkan riwayat di dalam Musnad Ahmad di atas. Akan tetapi, hadis ini menggambarkan bahawa kedudukan suami itu tinggi di sisi isteri dan si isteri wajib untuk mentaati suaminya selagimana apa yang diperintahkan itu tidak bercanggah dengan agama. Akhirnya, semoga ALLAH SWT mengurniakan kita suami yang soleh dan isteri yang solehah agar rumah tangga yang dibina itu mendapat keberkatan dan keredhaan daripada ALLAH SWT. Amin.

Taatilah suamimu

Di dalam hidup berumah tangga, seorang isteri itu wajib untuk mentaati suaminya pada perkara yang ma’ruf. Ini kerana, dengan ketaatan tersebut akan memudahkannya jalan untuk ke syurga berdasarkan sebuah hadis yang disahihkan oleh Imam Ibn Hibban: Daripada Abu Hurairah RA, bahawa Nabi SAW bersabda, yang bermaksud: “Jika seorang wanita menunaikan solat 5 waktu, berpuasa pada bulannya (Ramadan), mengawal kemaluannya (maruahnya) dan ta’at kepada suaminya. Masuklah dia ke dalam Syurga dari mana-mana pintu yang dia kehendaki”. [Riwayat Ibn Hibban, no. hadis (4163), 471/9]

Semoga bermanfaat.


Ada 4 Punca Penyebab Tahi Telinga Boleh Mengeras.  Harus Waspada!

Sekiranya  anak-anak mengadu telinga mereka sakit atau tidak selesa,  apa yang biasanya anda lakukan?   Ikuti perkongsian daripada Dr. Ezairy M. Sallih  ini.  Jom semak.

“Doktor, anak saya ini saya periksa banyak sangat tahi telinga dia, saya korek-korek pun masih ada, sekarang dah sakit pulak. Saya nak buat macam mana doktor?”

Apabila sebut berkenaan masalah ini, pelbagai persoalan yang biasa akan ditemui. Saya akan cuba jawab satu-persatu.

Bagaimana sebenarnya tanda-tanda anak anda sedang mengalami ‘impacted ear eax’ iaitu tahi telinga keras?

1. Kurang pendengaran disebabkan bunyi berdesing, bunyi luar biasa, tidak normal dan sebagainya.

2. Merasa telinga tertutup atau ‘block’.

3. Mengalami sakit telinga secara tiba-tiba dan tiada tanda jangkitan seperti demam.

Apa sebenarnya yang menyebabkan yang menyebabkan tahi telinga boleh mengeras?

1. Salur telinga yang kecil. Ini akan mengakibatkan tahi telinga lebih mudah terperangkap dalam salur telinga.

2. Bad cleaning habit, kerap sangat cuba bersihkan sendiri di rumah. Tahukah anda tindakan anda yang menggunakan cotton bud atau alatan lain hanya akan menyebabkan tahi telinga lebih masuk ke dalam!

3. Penghasilan ear wax yang terlalu banyak. Ini adalah berbeza mengikut individu. Sesetengah orang memang akan menghasilkan lebih ear wax berbanding orang lain.

4. Kerap berkumpul air di telinga bersama kerap jangkitan atau kecederaan di salur telinga boleh menyebabkan masalah pada salur telinga. Untuk sesetengah keadaan, ear wax lebih mudah tersumbat selepas itu disebabkan salur telinga yang mengecil akibat sebab-sebab yang saya sebutkan tadi.

Perlu ke saya bawa berjumpa doktor untuk pemeriksaan?

1. Ya, anda perlu bawa anak anda bertemu doktor jika anak-anak anda mengalami gejala seperti saya sebut di atas.

2. Pemeriksaan mata kasar anda atau sekadar menggunakan lampu tidak akan mampu mengesahkan masalah ini. Ia perlu pemeriksaan doktor.

Perlukah saya bersihkan sendiri telinga anak saya di rumah?

1. Tak boleh. Tahi telinga tidak perlu dibersihkan sendiri. Ia amat berbahaya. Anda boleh mencederakan salur dan gegendang telinga.

2. Jika tahi telinga tidak mendatangkan sebarang masalah kepada pesakit, doktor juga tidak akan melakukan sebarang perkara kepada pesakit.

3. Tindakan membersihkan di rumah menggunakan apa juga alat seperti cotton bud atau alatan besi hanya akan menyebabkan ear wax masuk lebih ke dalam!

Oleh itu, bagaimana impacted ear wax atau tahi telinga dirawat?

1. Ubat titis telinga untuk melembutkan tahi telinga akan diberi jika pesakit mengalami simptom seperti hang saya sebutkan.

2. Ear syringing. Ada sesetengah doktor yang menggunakan teknik ini untuk membersihkan telinga iaitu dengan menggunakan air.

3. Teknik paling berkesan pada saya ialah ear suctioning dimana doktor akan menyedut tahi telinga keluar. Ini hanya akan dilakukan jika pesakit ada masalah pada ear wax tersebut. Tidak akan dilakukan jika pesakit tidak ada apa-apa masalah.

Info gambar:

Gambar 1 menunjukkan jika anda membersihkan telinga, ia hanya akan menyebabkan tahi telinga lebih masuk ke dalam salur pendengaran telinga.

Gambar 2 menunjukkan putik kapas berisiko untuk tertinggal di dalam telinga sekiranya anda sering membersihkan telinga anda.

Gambar 3 menunjukkan keadaan telinga yang dilihat menggunakan otoscope. Bagaimana ia sebelum (penuh dengan tahi telinga) dan selepas dibersihkan oleh doktor(gegendang telinga dapat dilihat).


Wanita Dah Berkahwin Wajib Amalkan Tip Ini Elakkan Sakit Belakang

Wanita selepas habis berpantang pasti tidak terlepas daripada mengalami masalah sakit belakang. Bukan sekejap, tetapi proses ini mengambil masa yang agak lama untuk pulih.

Begitu juga dengan wanita berkerjaya. Ada yang terlalu lama duduk di atas kerusi sewaktu bekerja atau menghadap komputer. Malah ada juga wanita yang bekerja menggunakan tenaga dengan mengangkat barangan yang agak berat dan terpaksa membongkok.

Tersalah cara duduk dan juga salah posisi mengangkat barang inilah yang menjadi penyebab utama masalah sakit belakang.

Semua ini menjadi penyebab kepada risiko mendapat sakit pada bahagian belakang badan. Kesakitan yang anda alami ini juga boleh mengakibatkan ketegangan dan gangguan kepada kerja dan minda tanpa anda sedari.

Walaupun penyakit serius seperti kanser dan jangkitan kuman tulang belakang jarang berlaku di kalangan wanita terutamanya wanita muda, namun risiko penyakit lain juga boleh menyebabkan sakit belakang seperti batu karang dan sebagainya.

Sebagai wanita, menjaga postur tubuh supaya berada pada kedudukan tepat adalah sangat disyorkan. Ini penting bagi memastikan kondisi tubuh berada pada keadaan yang sihat.

Cuba tip yang diberikan ini dan nikmati akan hasilnya.

1. Lunjurkan kaki di atas lantai dengan kedudukan mendatar. Biarkan kaki di luruskan tegak dan relakskan diri.

2. Letakkan di bahagian belakang kerusi dengan sebiji bantal untuk menyokong bahagian belakang.

3. Memilih penyandar belakang juga amat disyorkan.

4. Samakan kedudukan skrin komputer selaras dengan mata anda untuk mengelakkan mata daripada sentiasa terdongak.

5. Pastikan posisi dan kedudukan badan anda tegak ketika menggunakan komputer.

6. Ketika menyusukan anak misalnya, pastikan badan tidak terlalu membongkok. Tegakkan tubuh atau menyusu secara baring adalah pilihan yang tepat dan lebih selesa.

7. Gunakan langkah tiga posisi ketika mengambil barang yang jatuh. Caranya adalah dengan menurunkan tubuh terlebih dahulu, ambil barang dan kemudian barulah bangun seperti biasa. Elakkan sama sekali terus membongkok untuk mengambil barang yang jatuh.

8. Lakukan langkah yang sama ketika mengangkat barang. Jika barang berat, dapat sokongan alat bantuan supaya tidak memberi tekanan kepada tubuh.

9. Ketika belajar atau melakukan sesuatu di meja, elakkan menyandarkan badan ke arah meja. Ini akan membuatkan posisi tubuh anda membongkok dan lebih memburukkan keadaan.

10. Ketika memandikan anak misalnya, jangan membongkok sebaliknya duduklah bersama-sama selaras dengan anak ketika memandikannya. Inilah posisi yang lebih tepat.


Sayu Lihat Detik Perpisahan Johan & Ozlynn Bersama Anak Sulung – “Eratnya Dia Peluk Mama Dia”

Sebelum ini pasangan selebriti popular, Ozlynn Wati dan Johan mendapat perhatian ramai apabila membuat kejutan buat anak sulungnya, Ahmad Ariq Hanania dengan melawatnya di Dublin, Ireland.

Baru-baru ini, mereka sekali lagi berkongsi video di laman instagram miliknya yang memaparkan momen-momen perpisahan antara dia dan anaknya sebelum berangkat pulang ke tanah air.

“Anak yang mengajar kami banyak perkara, menjadikan kami lebih sabar dan terus mengharungi hidup.

“Anak yang merasa kesusahan ketika kami tiada rezeki untuk disuapkan. Anak yang tenang dan tidak pandai meminta-minta. Anak yang tahu hidup berdikari dan anak yang tidak pernah membantah,” tulisnya di ruangan kapsyen.

Mengaku Ariq merupakan anak yang menyenangkan, Ozlynn turut menitipkan doa agar anaknya itu sentiasa dalam lindungan Tuhan dan berjaya di dunia dan akhirat.

“Wahai anak semoga hidupmu dalam lindungan dan kasih sayang Allah, semoga keimananmu membawa keberkatan dan kejayaan besar dalam hidupmu.

“Papa Mama pulang dulu menyambung kudrat dapat mencari rezeki untuk mu dan juga adik-adikmu. Papa Mama love you,” jelasnya.

Meninjau di ruangan komen, rata-rata rakan selebriti dan pengikut pasangan itu suka melihat keakraban hubungan ibu ayah dan anak keluarga mereka. Tidak lupa juga ada yang mendoakan yang baik-baik untuk mereka sekeluarga.

Sumber : Instagram Jozlynnhanania


Tak Rugi Bawa Anak Ke Tempat Biasa-Biasa Ajer Supaya Anak Lebih Hargai Kehidupan Seadanya.

Nak bercuti tidak semestinya perlu ke tempat yang mahal atau berbahaya. Banyak tempat biasa-biasa seperti pantai atau air terjun yang boleh memberikan kepuasan kepada anak-anak.

Ketika ini mereka belum tahu memilih atau demand. Jadi didik mereka untuk hidup dalam persekitaran yang seadanya.

Sebagaimana perkongsian ini.

Ruginya la tak ambil peluang ni bawa anak-anak ke pantai masa diorang masih kecil.
Serius! Memang kita akan terasa rugi kelak.

– Masa diorang kecil ni la mudah nak rasa terhibur, dapat main korek-korek pasir pun dah cukup bahagia.

– Dah besar besok anak tak nak dah layan main pasir ni, mainan budak kecil katanya nanti.

– Aduh, rugi tak bawa diorang sekarang masa diorang tak pandai memilih lagi.

– Kelak memang dia akan demand punya, tak layan dah nak ke pantai ni. Kalau sebut legoland baru dia rasa teruja.

– Macam-macam aktiviti simple boleh buat dengan anak masa ni, main kejar-kejar pun dah cukup menghiburkan hati mereka.

– Dah besar besok, rasa girang tu dah tak sama. Dia lebih girang main phone dari main dengan kita.

– Sekarang paling lelah layan anak pun lelah fizikal je, lari sana-sini, lompat-lompat, dia tak bagi langsung kita rehat.

– Tapi kelak, bukan fizikal je emosi dan mental pun boleh lelah sekali. Macam-macam dia demand, kita nak berkelah tepi pantai dia demand nak check-in hotel. Kopak poket.

Confirm, kalau tak bawa sekarang memang kita akan menyesal kelak.
Masa ni berlalu macam air. Menderu-deru laju, tak berhenti walau sesaat. Tahu-tahu anak dah sama tinggi dan sama besar je nanti.
Anak kecil sekali, tapi memori akan berkekalan sampai ke cucu cicit.
Sudah-sudah la kerja, jom ke pantai!
Wallahu A’lam,


Taska Dibenarkan Kembali Beroperasi & Perlu Patuhi SOP Yang Ketat Demi Cegah Penularan Covid-19!

Pelaksanaan Perintah Kawalan Pergerakan (PKP) dalam fasa keempat, menyaksikan kerajaan terus berusaha keras untuk mengekang penularan COVID-19.

Bermula 4 Mei ini, semua jenis taman asuhan kanak-kanak atau taska akan dibenarkan kembali beroperasi, namun ia masih tertakluk kepada garis panduan dan prosedur operasi standard (SOP) yang dikeluarkan Kementerian Kesihatan Malaysia.

Begitu pun, sekiranya taska itu berada dalam kawasan Perintah Kawalan Pergerakan Diperketatkan (PKPD), ia sama sekali tidak dibenarkan beroperasi.

Ketua Pengarah Kesihatan, Datuk Dr Noor Hisham berkata, kebenaran untuk taska kembali beroperasi sepanjang tempoh Perintah Kawalan Pergerakan (PKP) fasa keempat kini, bergantung pada kepatuhan pemilik premis itu terhadap garis panduan KKM.

Berikut merupakan garis panduan yang harus dipatuhi pemilik dan pihak pengurusan taska:

Waktu Operasi:
Operasi biasa –
7 pagi hingga 6 petang

Operasi bersyif –
7 pagi hingga 3 petang
3 petang hingga 11 malam
11 pagi – 7 petang

Waktu kehadiran pelanggan –
8 jam

Kapasiti pekerja –
100 peratus

Langkah Pencegahan Penularan COVID-19 (selepas operasi)

Langkah yang perlu dilakukan sekiranya terdapat warga dalam Taska disahkan positif COVID-19


“Janganlah Abaikan Anak Walau Demam Sikit.” Abang Diserang Influenza A, Si Adik Pula  Dijemput Ilahi

Kebelakangan ini kes serangan virus Influenza A kian menular di kalangan rakyat Malaysia. Rata-rata melahirkan rasa bimbang dengan kes yang kian meningkat terutama anak-anak kecil.

Mereka mudah terdedah dengan viris ini dibandingkan korang dewasa kerana imunisasi badan mereka masih lemah.

Sebelum itu, arwah melakukan ujian memastikan sama ada dia turut mengalami Influenza A seperti mana abangnya, namun keputusan ujiannya negatif.

Semoga kisah ini menjadi pedoman buat kita semua dalam berhati-hati terutama memastikan kesihatan anak-anak sentiasa dalam pemerhatian kita.

Assalamualaikum semua saudara2 dan shbt2 saya di dlm ruangan ni..
Seminggu anak sy Muhammad Dayyan Hazim (ajim) yg berumur 1 tahun 8 bulan meninggalkan saya untuk kembali kepada Allah swt..
Hari ni sy diberi kekuatan olehNya utk menceritakan detik sebelum anak sy kembali ke rahmatullah dan menitipkan pesan buat semua. Sygnya kami sekeluarga pd ajim Allah sj yang maha mengetahui.

31/12/2019- anell abg kepada ajim demam pada paginya dan suhunya mendadak naik sehingga 39 degree pd sebelah petang dan malam. Demam x kebah2 walaupun diberi ubat. Saya bwk anell ke hospital temerloh untuk mendapatkan rawatan jam 12 tgh malam. Setelah darah diambil, doktor di hospital temerloh mengesahkan yang anak sy tiada jangkitan kuman dan disuruh balik..subhannallah..saya bgtau kepada doktor tersebut anak sy sering sakit perut dan demam beliau x kebah2 walaupun diberi ubat demam.. malahan ubat demam yang diberi di hospital juga tidak memberi kesan untuk menyembuhkan demam beliau.. doktor tetap arahkan sy untuk balik dan kerap membasahkan badan anak sy dengan air..

Allahuakbar..huhuhu…dengan sedikit kekecewaan sy bawak anak saya balik. Sampai rumah jam 6 pagi.. saya dan isteri sering basahkan badan anak tetapi seperti meletakkan air di atas cerek panas.. huhuhuhu…x mampu untuk menurunkan suhu. Jam 8 pagi skli lagi saya bawak anell ke primamedik temerloh dan menceritakan semuanya termasuk darah telah diambil di hospital temerloh. Doktor di primamedik kemudiannya mengambil sample hingus untuk dibuat ujian influenza. X syak lg bhwa anell dijangkiti influenza A. bayangkan begitu sedih sy dengan fasiliti hospital kerajaan yg sgt menyedihkan x mampu mengesahkan anak sy menghidap influenza A.

Dengan surat rujukan dari primamedik sy bawak anell terus ke kuantan medical centre (KMC). Bayangkan shbt2 semua, saya x dapat bagi tumpuan pd ajim sepanjang masa tu dan x pernah berjumpa dia dari 1 januari 2020.. Allahuakbar.. saya lebih memberi tumpuan kepada anell kerana dia demam teruk.. saya sgt3 sedih sehingga skrg bila terkenangkan semua ni.. saya berada di KMC bersama anell dan umi menjaga ajim dan along di rumah.
2/1/2020 – pd sebelah malam umi bgtau sy yang ajim demam.. saya hanya memikirkan yang ajim hanya demam biasa sbb beliau kebah slps tu. Pada sebelah pagi 3/1/2020 ajim demam balik dan saya bgtau umi supaya bwk ajim ke primamedik sbb dah tahu sgt dengan prosedur hospital kerajaan kalau baru demam mmg disuruh balik tnpa ambik darah untuk pemeriksaan detail. Saya bgtau umi untuk mintak doktor di primamedik buat influenza test.

Alhamdulillah negatif. Ajim sgt aktif sehingga sy n isteri mmg tdk dapat mengesan langsung sama ada ajim tgh sakit atau pun tidak. Tapi, umi bgtau ajim selalu sakit perut. Umi bwk ajim balik rumah berbekalkan ubat demam jenis cecair dan sub serta antibiotik. Selepas jumaat umi call saya bgtau demam ajim naik dengan mendadak…Allahuakbar…ajim dimandikan dengan air lemon tapi masih x kebah2. Umi bgtau yang dia nak masukkan sub dan sy pun setuju..😭😭😭😭😭😭😭😭😭…slps masukkan sublah ajim sawan yang tiada penhujungnya…huhuhuhu..Allahhh…dlm keadaan bercelaru umi ditemani oleh dua org staff sy bwk ajim ke emergency hospital jengka.. pada ms yang sama sy terus bergegas balik dari kmc bersama anel walaupun anel masih x sihat.

Berita yg sgt menyedihkan saya terima dalam perjalanan bhwa ajimm semakin kritikal dan terpaksa dihantar ke hospital temerloh. Bayangkan shbt2ku, ajim kritikal dengan hanya demam satu hari saja.. Allahuakbar…lemah seluruh tubuhku..Allah sj yang tahu..spnjg perjalanan air mata mengalir mengenangkan anak aku yg masih kecil.. aku smpi di hspital jengka dan x dibenarkan masuk tgk ajim sbb masih dirawat..Allahhh…hanya Engkau saja yang tahu perasaanku pd ketika itu.. dari jauh sy tgk ajim terbaring kaku dah x dapat melihat sy malah bergerak pun x boleh..mulut diikat sebab sawan..😭😭😭😭😭😭😭😭

Allahuakbar…anak saya terus dibawa ke hospital temerloh..di zon kritikal hospital temerloh doktor pakar memaklumkan kepada yang anak sy sgt kritikal terpaksa dipantau 24 jam…selepas city scan anak sy dimasukkan ke icu..huhu…saya dalam keadaan sgtttt sedih terpaksa bwk balik anell ke KMC…huhu…dan saya terpaksa mintak anell dipindahkan ke hospital temerloh..

sy pendekkan cerita dengan keadaan ajim yang sgt kritikal, ajim pergi meninggalkan kami pd 6/1/2020 jam 7.11 am.. walaupun saya n isteri sgtttttt sygkan ajim tapi kami redha yg Allah lebih sygkannya..huhu.. kami tahu bahawa Allah akan menempatkan ajim di tempat yang paling tinggi iaitu Syurga Allah. Ajim dikebumikan di tanah perkuburan Islam jengka 18 pada hari yang sama.

Saya titipkan kisah ini adalah sebagai kenangan buat saya dan isteri di alam maya ini dan sy ingin menyampaikan pesan buat semua yang membaca kisah sy ini… jgnlah abaikan anak kita walaupun demam sedikit..kita x tahu apa yang mereka tanggung masa tu…tlglahhhh bg tumpuan penuh pada anak2…

Alfatihah (dengan bacaan)

Abi, umi, along n anell syggggg ajim sgt2..


3 Wanita Ni Kongsi Cara Nikmati Khasiat Pegaga. Lain Resipi Lain Manfaatnya, Harus Cuba!

Daun pegaga sememangnya mempunyai banyak khasiat yang tersendiri sama ada untuk kesihatan mahupun kecantikan diri bagi seorang wanita. Ia juga dikatakan mampu membuatkan kulit wajah jadi lebih sihat dan cantik secara semulajadi sekali gus nampak awet muda.

Lihat sahaja bagaimana tiga wanita ini setelah mengamalkan jus pegaga, tampak begitu cantikdan menarik. Jadi ayuh kita baca perkongsian sepenuhnya tentang pengalaman mereka ini. Jom semak dan semoga memberi inspirasi kepada ibu-ibu diluar sana untuk turut sama mengamalkannya. selamat mencuba.

Plain pegaga juice. Provide minerals such as iron, zinc, calcium, fibre, chlorofil, and bioactive compound asiaticoside. Free radical scavenger to reduce chronic diseases such as artherosclerosis, cancer, diabetes, neurodegenerative diseases, arthritis and others (Zainol et al, 2003).

Kesimpulannya, minum je. Beli pegaga basuh bersih2..blend and minum. Tak sampai RM1 pun.

Apa yg saya amalkan, selepas bersalin setiap pagi wajib minum ini pagi-pagi masa perut kosong. Memang rahim cepat kecut. Lagi satu awet muda.

sumber : Surainee Wahab

2. KURANGKAN ANGIN DALAM BADAN

Ini pula petua dari Norliza Mohd Salleh

“Sebenarnya ini saya mula amalkan lepas bersalin anak no dua..”

Khasiat
-Mengatasi sembelit
-Megurangkan angin dalam badan
-Mengatasi masalah dan mencantikkan kulit
-Mengurangi kadar lemak setelah di amalkan selama 2 minggu
-Menguatkan Imunisasi bagi cegah penyakit
-Mengatasi masalah kencing manis dan menurunkan kadar glukos

BAHAN-BAHAN
1) Halia
2) Pegaga bersama akarnya
3) Segelas air
4) No sugar!

Simplekan? Tapi sangat berkhasiat!!

Cara-cara:

1. Blendkan semua bahan,tapis dan minum.

2.  Hampas boleh di buat scrub.

3. AWET MUDA & MILK BOOSTER

Manakala bagi puan Mardziah pula mengamalkan jus pegaga ini selepas disarankan oleh  mak mertuanya. Ikuti perkongsian bermanfaat ini.

“Mak mertua saya memang pengamal makan ulam-ulaman n banyak petua dia share pada saya setiap kali kami bersama. Setiap jenis daun pasti ada khasiatnya. Antaranya daun pegaga.

“Ramai yang tahu daun pegaga banyak khasiatnya… Antaranya ialah untuk awet muda n milk booster… Tau x selain dibuat jus n ulam, daun pegaga juga boleh direbus n diminum air rebusannya?

“Hehehe… Dulu, saya pun x tau. Hari ni mak mertua share petua yang dia selalu amalkan untuk anak2 nya..,.”Mardziah

[REBUSAN DAUN PEGAGA & GULA BATU]
Bahan-bahan:

√Segenggam daun pegaga bersama akarnya
√Gula Batu secukup rasa

Cara Buat:

sumber : Mardziah Abdul Rahman


Urus Anak Suka Memukul, Begini Cara Bijak Ibu Ni Buat. Boleh Follow!

Bila anak suka sangat memukul orang hatta kita sebagai ibu bapa pun dipukulnya untuk meluahkan rasa dan emosi diri.

Jika ini kerap berlaku, itu bermakna kita perlu buat sesuatu.Diharapkan perkongsian daripada Faizatul Iman ini dapat membantu.

Hari ni saya belajar tentang tips bagaimana nak urus jika anak memukul kawan atau kita.

Kadang-kadang anak mula memukul selepas berumur setahun ke atas. Anak pada usia ini memang selalu berbuat begitu. Cara bijak yang kita boleh amalkan.

Ambil kaki atau tangannya dan terangkan kegunaannya yang betul. “Izzah, Allah gives you hand to eat, to draw, to hold thing and to sayang sayang, usap usap ummi macam ni, to hug. Bestkan.”

Ambil tangannya dan gosokkan pada bahagian kawan/kita yang disakiti tadi. “Allah gives hands to sayang-sayang, kesian ummi pain Izzah pukul. Meh kita gosok dan tiup kat kaki Ummi ni. Baca doa dan blow sihatkanlah kaki Ummi Allah”

Ajar anak minta maaf pada kawan. “Jom, minta maaf dekat kawan ye. Ikut ummi. Izzah minta maaf. Izzah tak sengaja.”“I’m sorry/ saya minta maaf” Kita juga minta maaf pada penjaga anak yang disakiti anak kita.

Ambil tangan anak kita dan gosok pada dirinya dan nyatakan, “Izzah anak baik, anak solehah good girl. Allah sayang”

Ulang dengan penuh sabar bila insiden terjadi lagi.

Fasa anak memukul sewaktu berumur 2 tahun tiada kena-mengena dengan akhlak.

Pada usia ini anak agak memikirkan dirinya sahaja. Mereka belum pandai bergaul lagi. Skil interpersonal mereka belum lagi develop. Ini sebahagian dari proses membesar.

Jadi sangat penting kita ajar dan tunjukkan fungsi yang betul untuk tangan, mulut dan kakinya.

Walaupun ianya proses membesar sebagai ibu bapa yang bijak dan soleh solehah, kita mestilah mahu menggunakan masa ini untuk mengajar anak betul betul tentang akhlak dan adab yang baik. Dengan memberi penerangan membantu develop pemikiran anak lebih cepat.

Begitulah,


Makan Kaki Ayam, Jadi Muda. Wow!

Menikmati sajian berasaskan ayam memang ramai menggemarinya. Pun begitu,  perasan atau tidak sebenarnya terdapat bahagian-bahagian tertentu yang sering menjadi pilihan popular antara kita.

Pada bahagian peha, kepak dan dada ayam memang boleh kata semua suka.  Namun bahagian leher, tonggeng dan kaki ayam tidak semua antara kita menggemarinya.

Lebih-lebih lagi kaki ayam,  melihat keadaannya juga boleh membuatkan ada yang tidak sanggup menjamahnya. Dan lebih teruk,  ada yang berasa jijik pula.

Namun tahukah anda,  sebenarnya kaki ayam mengandungi khasiat protien dan kaya dengan sumber kolegen.

Apa yang pasti,  kolegen adalah sangat baik untuk membantu melambatkan proses penuaan. Oleh itu,  ‘rajin-rajinlah’  makan kaki ayam jika mahu nampak muda.

Menyentuh tentang makan kaki ayam untuk awet muda,  tentu anda juga ingin tahu resipi yang ringkas dan enak untuk menikmatinya.

Jom cuba menu ini yang dikongsikan oleh Nabilah Mat Yasim.

Kerabu Kaki Ayam

Bahan-bahan:

Kaki ayam,serai, daun ketumbar,  daun bawang, cili, bawang,  perahan air limau nipis,  halia, daun limau purut, sos ikam,  cuka, garam dan tomato.

Langkah 1 :

Potong kaki ayam cuci bersih.  Kemudian rebus kaki ayam hingga empuk.

Langkah 2:

Masukkan kaki ayam yang telah empuk ke dalam pinggan.

Langkah 3:

Campurkan dengan semua bahan dan gaul rata.

Langkah 4:

Memberi lebih rasa, tambahkan juga sos ikan, cuka dan garam.  Gaul rata bersama tomato yang dihiris dan sedia untuk dinikmati.

Selamat mencuba!


Tular Duduk Di Pelamin Sendirian, Kini Abang Bomba Mahu Penuhi Impian Isteri Sanding Kali Ketiga!

Kisah pasangan ini pernah tular di laman sosial selepas si isteri, Badriyah Amirullah, 26, dari Kampung Melayu Majidee, Johor Bahru terpaksa bersanding seorang diri pada kenduri menyambut menantu di Teluk Intan, 17 Mac lalu.

Pasangan ini bernikah pada 18 November tahun lalu. Kenduri di rumah pengantin perempuan diadakan pada hari sama, manakala majlis sambut menantu dan persandingan di kediaman Mohamad Syaiful Izwan ditetapkan pada 17 Mac lalu.

Namun, disebabkan Mohamad Syaiful mendapat tawaran dan perlu melapor diri  menjalani latihan sebagai anggota JBPM di Akademi Bomba dan Penyelamat Wilayah Timur Wakaf Tapai, awal Disember lalu, majlis persandingan terpaksa diteruskan tanpa pengantin lelaki.

“Mengikut perancangan awal, suaminya akan bercuti selama tiga hari untuk majlis persandingan itu dan akan kembali bertugas pada 19 Mac lalu, namun berlaku salah faham menyebabkan suami tidak dapat bercuti.

“Malu dan terkilan juga kerana terpaksa bersanding dengan berpakaian lengkap pengantin bersendirian, tetapi majlis sudah dirancang dan tetamu sudah diundang. Mahu tidak mahu terpaksa juga sanding sendirian.

Badriyah berkata, dia menganggap perkara itu sebagai ujian awal sebagai isteri anggota bomba dan persediaan untuknya melalui pelbagai cabaran lagi termasuk terpaksa berjauhan kerana dia bekerja di Johor Bharu, manakala Mohamad Syaiful Izwan mungkin bertugas di Selangor atau Perak.

Sementara itu, Mohamad Syaiful Izwan berkata, kejadian isterinya terpaksa bersanding sendirian berlaku disebabkan salah faham mengenai cuti pelepasan.

Katanya, semua pelatih tidak dibenarkan bercuti termasuk cuti perkahwinan, melainkan cuti kecemasan jika kedua ibu bapa meninggal dunia.

Badriyah  berkata suaminya bersetuju mengadakan majlis persandingan ketiga dan kenduri menyambut menantu sebaik bercuti selepas melaporkan diri di lokasi bertugas bulan depan.

“Apa pun kami memang bercadang mahu adakan majlis persandingan sekali lagi di Teluk Intan, tetapi hanya merancang majlis ringkas membabitkan keluarga dan jiran terdekat.

“Tarikh majlis pula akan ditetapkan selepas permohonan cuti diluluskan. Cuti hanya boleh dipohon selepas JBPM menetapkan negeri dan balai bertugas awal September depan.


Demi  Anak OKU & Emak Sakit, Wanita Ni Gigih10 Jam Di dapur Sediakan 22 Jenis Masakan, Stok Lauk Untuk Ramadan!

Dalam perkongsian wanita ini menghabiskan masa selama10 jam berada di dapur dan masak 22 jenis masakan sebagai persediaan stok lauk untuk persediaan Ramadan.

“22 jenis masakan (34 bekas) saya masak satu hari ni. Start dari pukul 11 pagi tadi sampai 9 malam. Sorang-sorang je layan jiwa dekat dapur sempit tu. Alhamdulillah siap stok lauk untuk persediaan Ramadhan ni.” ujarnya.

Akuinya, itu dibuat bagi memudahkan urusan dan dirinya dapat fokus untuk melakukan ibadah pada bulan yang mulia nanti.

“Boleh la fokus pada ibadah dan sampul raya je bila dah prepare awal-awal. Nak jaga anak OKU dan emak yang sakit. Dengan diri sendiri pun ada penyakit asma memang cabaran tapi itu ujian hidup saya. Harap sahabat-sahabat dapat doakan urusan saya dipermudahkan,” katanya.

Menurut Puan Ellyin lagi kekuatan dan kegigihan yang diperolehi dalam memasak berpuluh jenis juadah ini, meskipun ia cukup meletihkan namun segalanya adalah demi keluarga tersayang.

“Sebab kita pegang satu je kita boleh kuat dan hadap semua ujian…mereka orang yang kita paling sayang. Tak nak kehilangan mereka biarkan satu cabaran yang sangat meletihkan.”ujarnya.

Berkongsi antara 22 juadah menu yang disediakan seperti Rendang Ayam, Rendang Daging, Kari Ayam, Kari Ikan, Kari Telur, Asam Pedas Ikan Kembung, Pajeri Terung, Pajeri Nenas, Ikan Patin Tempoyak, Sambal Udang Petai, Sambal Telur, Perut Lembu Masak Lemak Cili Api, Sup Tulang, Sup Kaki Ayam, Sotong Tumis Hitam, Kurma Ayam, Ayam Masak Merah, Paprik Campur, Tomyam Campur, Daging Goreng Kunyit, Ikan Cencaru Berlada dan Pes Ikan Bakar.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kerap Makan Hot Dog Punca Jejaskan Kesihatan, Sila Takenote Perkongsian Dr. Ni!

Ada orang suka makan hot dog sebagai menu sarapan hatta sebagai menu utama untuk makan tengah hari atau malam dek kerana berpendapat mudah disediakan, enak dan mengenyangkan.

Pun begitu tahukah anda, amalan membiasakan seisi keluarga makan lebih kerap hotdog dalam menu harian adalah sesuatu yang tidak sihat. Malah lebih membahayakan boleh menjadi salah satu punca bahaya kepada kanser.

Ini dijelaskan sendiri oleh Dr. Zubaidi Hj Ahmad di dalam perkongsian di fbnya.

HOT DOG ANTARA PUNCA KANSER?

Hot dog adalah makanan segera yang diminati di Amerika Syarikat, malah di Malaysia.

Asalnya hotdog adalah makanan berkhasiat menggunakan daging terbaik oleh pendatang Jerman untuk menjamu keluarga pada hari perayaan di New York sekitar tahun 1860.

Apabila ia menjadi industri pemakanan, pengeluaran tidak lagi mementingkan aspek kesihatan, malah mungkin menyebabkan kemudaratan.

Ia tidak lagi memberikan nutrisi terbaik (terutamanya mikronutrien) pada individu yang memakannya. Apatah lagi ia bukan lagi dijadikan makanan istimewa (pada hari perayaan) tetapi dijadikan makan ruji setiap hari.

Jika ia diambil sesekali atau sebagai sampingan pada menu makanan yg lebih sihat, ia mungkin tidak mengapa. Tetapi jika diambil sebagai menu utama dalam pemakanan setiap hari, sudah tentu ia mendatangkan masalah.

Hot dog pada asasnya diperbuat dari daging haiwan seperti lembu, ayam, kambing malah khinzir yg telah dihancurkan dan kemudian dimasukkan ke dalam usus haiwan bagi mendapatkan bentuk yang memanjang.

Kebanyakan pengeluar menggunakan semua kategori daging seperti daging, kepala, kaki, kulit malah tisu-tisu lemak.

Daging yang hancur dan digumpalkan. Kemudian dicampurkan dengan bahan perasa, pewarna, pengawet untuk meningkatkan rasa daging dan agar ia tahan lebih lama.

Walaupun bahan perasa, pewarna dan pengawet adalah bahan yang dibenarkan dalam makanan, pengambilan yg terlalu banyak dan waktu yang lama boleh mendatangkan kemudaratan.

Penggunaan bahan yg dicampurkan seperti gula (corn syrup), garam berlebihan, nitrates, monosodium glutamate (MSG), dan banyak sebatian yang secara berlebihan pasti berbahaya.

Banyak kajian mendapati bahawa hot dog boleh mendatangkan risiko mendapat penyakit kanser.

Satu kajian yang dilakukan oleh saintis di University of Hawaii, Amerika Syarikat mendapat makanan yg terdiri dari daging berproses menyebabkan risiko mendapat kanser pankreas sebanyak 67%.

Sementara American Institute for Cancer Research mengatakan bahawa pengambilan satu hot dog setiap hari boleh meningkatkan risiko mendapat kanser usus (colorectal cancer) sebanyak 21%.

Ini kerana hot dogs mengandungi bahan nitrates dan nitrites, yang sangat berbahaya.

Bila dipanaskan dalam suhu yang tinggi, bergabung dengan bahan sebatian amines, menghasilkan sebatian nitrosamines, yang dikaitkan dengan beberapa jenis kanser  seperti kanser perut, kanser pankreas, kanser kolon, dan kanser pundi kencing.

Jadi berhati-hati ketika memilih makanan. Elakkan makanan yang tidak bermanfaat dan memudaratkan. Elakkan ambil terlalu banyak atau untuk jangkamasa yang panjang.

Cuba kita elakkan risiko mendapat penyakit kronik termasuk kanser. Pengambilan sesekali mungkin tidak mengapa, tetapi untuk yg berisiko, elok elakkan.

Alhamdulillah saya amalkan minyak zaitun OLIVIE setiap pagi dan malam. Rasa lebih bertenaga dan lebih sihat. Ia juga mencegah kanser kolon.


Jeragat Yang Baru Muncul Boleh Dipudarkan Seawal 7 Hari Bila Buat Begini!

Jeragat hilang selepas menggunakan lidah buaya selama 7 hari. Biar betul? Mungkin ada yang tidak percaya keupayaan menggunakan bahan-bahan semulajadi dalam mengatasi masalah kulit terutamanya masalah jeragat yang baru terkesan di wajah.

Ini sebagaimana yang dilakukan oleh Puan Nurul Aini Muhammad bila dirinya ternampak adanya tanda-tanda awal jeragat di wajahnya dan cara ini telah dikongsikan melalui akaun fbnya.

Tips hilangkan jeragat sepantas 7 hari!

Hanya menggunakan daun lidah buaya sahaja, betul-betul mummy teruja nak share petua ni.

Sebulan dua ni mummy perasan pipi sebelah kanan macam agak kusam dan makin hari makin nampak jelas dan terang jeragat dah mula berani nak munculkan diri.

Risau jugak tapi buat tak tahu saja sambil-sambil tu cari juga produk untuk hilangkan jeragat cuma disebabkan banyak sangat pilihan produk di pasaran sehingga ke hari ni pun pening nak pilih yang mana satu dan tak terbeli pun lagi.

Cuma dalam minggu lepas, anak bujang mummy ada ambil sebatang daun lidah buaya yang memang ada tanam atas tanah kat luar rumah. Niat dia nak letak kat rambut konon nak kasi lebat, tapi bila dia dah letak kat sinki tu mummy pun ambik la sikit (potong dalam setengah inci je) dan sapu lendir dia yang jernih tu kat muka.

Daun lidah buaya yang ada lebih tadi tu mummy letak dalam peti sejuk. Malamnya, masa ke dapur mummy potong lagi sikit sapu lagi kat muka. Kiranya sehari tu ada la 2 3 kali sapu kat muka, best tau sebab rasa sejuk dan lendir dia tu bila kering langsung tak melekit dan muka memang smooth serta lembut je.

Sebatang daun lidah buaya tu tahan la dalam 4 -5 hari. Minggu lepas, sebelum mula start sapu lidah buaya ni mummy ada ambik gambar pipi yang nampak jelas sangat tu kan jeragat. Gambar sebelah kanan tu, mummy ambik hari ni selepas habis 1 batang daun lidah buaya mummy sapu.

2 3 kali juga mummy snap pic kot-kot sebab lighting ke jadi tak nampak jeragat, tapi bila perhati betul-betul kat cermin memang tak ada dah. Ada la sikit-sikit lagi tapi perhati dekat-dekat baru nampak. Gambar hari ni tu pun, mummy ambik betul-betul dekat tau. No filter, no 360, no edit!!!

Nasib baik tak sempat beli produk jeragat! Jimat dan pantas hanya dengan menggunakan daun lidah buaya sahaja!!

Mummy syorkan kalau ada yang jeragat baru nampak cam mula nak menapak kat muka tu, cepat-cepat pegi nursery bunga dan cari 2 atau 3 pasu pokok lidah buaya letak dan bela kat rumah.

Selain boleh hilangkan jeragat, muka kita jugak akan jadi lebih peloles, lembut bak baby giteww dan sangat berkesan juga melembapkan kulit muka yang kering. Pori-pori pun dah tak nampak.

Cuba lah ye, petua ni mungkin sesuai dan mungkin tidak sesuai dengan semua jenis kulit. Jadi, kalau ada yang cuba tapi lambat berkesan atau tak berkesan jangan la kata petua ni tak betul ye

Mummy cuma share sesuatu yang mungkin boleh dimanfaatkan secara alami dan menjimatkan tanpa sebarang kesan sampingan!

sumber :Nurul Aini Muhammad


Jangan Putus Asa Bila Gigi  Anak Rosak. Tapi Teruskan  Berus Setiap Hari. Ikuti Pesanan Doktor Gigi Ni

Tidak dinafikan penjagaan gigi susu tidak boleh dipandang ringan dan diperlu diuruskan dengan betul. Ia asas kepada kesihatan mulut dan gigi kekal sebaik kanak-kanak menginjak ke usia remaja dan memasuki alam dewasa.

Baca nasihat doktor ini.

-KIT GOSOK GIGI ANAK KECIL-

Walaupun saya doktor gigi, saya juga manusia biasa. Dan anak pertama saya Umar, saya tidak mampu jaga gigi susunya dengan sebaiknya. Satu penyesalan terbesar bagi saya.

Mana tidaknya, Umar lahir ketika kami tengah struggle dalam pengajian. Masih belum ada pengalaman jadi ibu bapa. Akibatnya, gigi depannya dah kena cabut.

Saya ambil pengajaran daripadanya.

Anak kedua saya Hanan, lahir dalam suasana serba mencukupi. Alhamdulillah. Maka saya usahakan sebaik mungkin untuk jaga gigi Hanan sejak tumbuh.

Masa mula-mula gigi tumbuh, saya hanya biasa lap guna kain. Pagi sekali malam sekali. Cabaran bermula apabila Hanan dah start makan dan minum susu botol. Setiap malam mesti kena minum susu baru boleh tidur. Dan bukan sekali je. Satu malam 3-4 kali bangun untuk minum susu. Masa bila nak lap gigi dia? Kalau lap nanti terjaga semula? Yang paling penting, jangan biar puting botol susu dalam mulut dia. Kalau dapat biasakan tidur dengan air masak lagi bagus.

BILA GIGI ANAK ROSAK

Jangan cepat putus asa. Teruskan cuci seperti biasa. Kebanyakan gigi kanak-kanak rosak adalah sebab ibu bapa mereka tak cuci gigi anak selama berhari-hari atas pelbagai alasan!

Untuk anak saya, saya guna berus gigi untuk kanak-kanak 0-2 tahun jenama Jordan. Berusnya sangat lembut dan mesra gusi. Ubat gigi pula saya gunakan kodomo lion. Kodomo lion mengandungi 400ppm fluorida, antara yang paling rendah dalam ubat gigi. Kenapa pilih yang paling rendah? Kerana risiko untuk anak kecil tertelan ubat gigi sangat tinggi. Setiap kali selepas berus gigi, pastikan terus lap supaya anak tidak tertelan. Pengambilan fluorida yang berlebihan boleh menyebabkan masalah fluorosis pada gigi kekal mereka.

Sejak Hanan mula makan, saya dapati giginya diselaputi warna kekuningan. Saya cuba gosok guna berus gigi tapi tak hilang. Lepas guna kayu sugi baru hilang. Jangan risau guna kayu sugi sebab ia sangat selamat. Sakit pun tak. Ini lah kelebihan sunnah nabi. Kekuningan pada gigi kemungkinan ada lapisan nipis plak pada gigi. Jika dibiarkan tidak dibersihkan, risiko untuk gigi menjadi karies dan rosak sangat tinggi.

Pesan saya sebagai ibu bapa, gosok gigi anak anda 2 kali sehari dan jangan pernah miss!

Biarpun terpaksa menjadi singa. Biarpun terpaksa mengerah tenaga.

Ayah-ayah semua sila bantu sama. Jangan tercegat sahaja.

Gigi anak kita, tanggungjawab kita.

Setiap 6 bulan sekali, datanglah periksa.

Sayangi anak, gosok lah gigi h

Seorang dentist dan ayah 2 orang anak

Klinik Pergigian Al-Huda Balok

Jangan lupa like page kami untuk info-info menarik berkaitan pergigian ya .


Rupanya Ubat Aspirin Dua Fungsi Ye. Pegawai Farmasi Ada Penjelasannya

SATU UBAT, DUA FUNGSI?

Wow! Ada ya satu ubat yang ada dua fungsi? Macam tak percaya je! Ubat berkenaan bernama ASPIRIN ini.

APA KERJA DIA?

1. Sebagai ubat TAHAN SAKIT, nak lega kan sakit akibat pening, sakit gigi, sakit otot, senggugut (orang perempuan selalu kena), dsb.

2. Sebagai ubat CAIR DARAH, yang mana kome semua kena dapatkan surat ubat dari doktor dulu. Ubat ni lah yang akan elakkan DARAH BEKU seterusnya boleh elakkan SERANGAN JANTUNG atau STROK.

CARA NAK AMBIK UBAT NI MACAM MANA?

1. Boleh ambik macam tu je janji dengan SEGELAS AIR KOSONG.

atau

2. Nak LARUTKAN ia dalam segelas air sebelum diminum (bergantung pada jenis formulasi ubat tersebut).

Haaa, adalah lebih baik jika ambik ubat ni BERSAMA-SAMA MAKANAN atau SELEPAS MAKAN untuk elakkan pedih2 perut.

Sekarang, kita pergi pada part yang susah sikit…

DOS UBAT?

1. Kalau untuk TAHAN SAKIT: dos nya adalah 300-900 mg setiap 4-6 jam. Maksimum 4gm sehari. Kalau kome semua masih sakit lagi selepas 10 hari makan ubat ni, kome kena BERHENTI makan ubat ni dan rujuk doktor semula.

2. Kalau untuk CAIR DARAH: dos nya adalah 75-325 mg sehari. INGAT! Hanya DOKTOR SAJA boleh tentukan dos. Kome jangan nak memandai-mandai jadi doktor sendiri ya.

APA KESAN SAMPINGAN UBAT NI?

1. Loya
2. Muntah
3. Sakit perut
4. Pedih ulu hati

Kalau kome semua terus dapat KESAN2 ALAHAN macam ruam, sesak nafas, bengkak2 selepas makan ubat ni, kena BERHENTI MAKAN UBAT ya. Rujuk doktor semula.

FAKTA MENARIK?

1. Remaja 16 tahun ke bawah TAK BOLEH AMBIK ubat ni.

2. Yang ada ALAHAN pada ubat ni, memang TAK BOLEH la ambik ubat ni.

3. Kalau preggy, ingin preggy, atau sedang breastfeeding baby, inform doktor dulu.

4. Bagitau pada doktor kalau kome semua pernah ada masalah pedih perut, penyakit berkaitan darah macam anemia.

5. Aspirin BUKAN pilihan untuk sakit gout.

6. Kalau nak ambik ubat tahan sakit yang lain, atau yang minum alkohol tu, bagitau doktor dulu.

7. Sama juga yang nak amalkan supplemen2 tambahan, bagitau dulu pada doktor dan farmasis.

SIMPAN lah ubat ini dalam SUHU BILIK, tempat yang REDUP dan KERING!

Kalau ubat tu dah berbau masam macam cuka, tak payah lah ambik ubat tu lagi. Mungkin ubat tu dah rosak..

Sekian perkongsian pada hari ini. Semoga membantu. ??

Sumber: FB Faiz Akmal Mfa

Farmasis Kaunseling,
Klinik Kesihatan Air Tawar 2,
Kota Tinggi, Johor.


“Memang Isteri Wonder Woman, Semua Boleh Buat Tapi Jangan Biar Dia Merana Kerana Sabar ada limit.” Doktor Ini Kongsi Cerita!

Besarnya pengorbanan seorang ibu, walau dalam kesakitan, namun masih memikirkan anak-anak dan keluarga.

Menurut Dr Zurairah, pesakit ini sedang mengandung anak kelima dan ditahan di wad akibat jangkitan kuman di dalam darah. Namun meminta izin untuk pulang ke rumah untuk melihat anaknya.

“Doktor, saya nak mintak balik rumah hari ni boleh?Suami dan mak mertua saya dah bising, anak saya dah 2 malam asyik menangis tak mau tidur.”
Tersentak saya mendengar permintaan itu.

Ibu muda beranak 4 ini sedang mengandung anak ke 5 mereka. Usia kandungan 28 minggu. Beliau di masukkan ke dalam ICU disebabkan jangkitan kuman di dalam darah. Sepsis.

ICU= Intensive Care Unit
Unit Rawatan Rapi.

Betapa rapinya rawatan di sini sehingga setiap denyut nadi pesakit di perhatikan. Sehingga setiap titik air yang keluar masuk daripada badan pesakit di kira. Tiada pesakit yang tidak tenat saja-saja dimasukkan ke dalam ICU. Setakat sakit biasa-biasa, tidak perlu di rujuk kepada Pasukan Bius & Rawatan Rapi. Hanya bila keadaan pesakit kritikal.

“Maaf Puan, kami tak boleh benarkan. Keadaan Puan masih kritikal.”

Demamnya masih tinggi, 39.6oC.

Nafasnya laju, kerana darahnya berasid disebabkan jangkitan kuman lalu paru-paru bekerjasama dengan buah pinggang untuk mengurangkan tahap asid dalam darah.

Tekanan darah juga rendah perlukan ubat sokongan.
Jantung berdenyut sangat laju.
Kuman juga hidup riang di dalam sampel darah pesakit yang di ambil.

Antibiotic yang di berikan untuk membunuh kuman pun baru dua tiga hari diberikan.

“Susah doktor..anak saya tu baru setahun, dia memang menyusu badan dan tidur dengan saya malam-malam. Dia tak mahu dengan suami atau neneknya..”

Adei..parah..

“Adik, awak ni masih letih, bernafas pun laju tercungap-cungap perlu oksigen..macamana awak nak balik rumah?”

Dia terdiam. Angguk.

“Boleh ka doktor terangkan kepada suami dan mak dia? Tadi mereka datang marah-marah saya sebab saya tak sihat dan tak boleh balik rumah lagi..”

“Boleh adik. Nanti saya bercakap dengan mereka. Adik berehat lah dulu ya? Jangan fikir banyak sangat..kesihatan awak tu lebih penting..Doa minta Allah mudahkan semuanya, ok?”

Begitulah nasib seorang isteri dan juga seorang ibu yang baik. Hal kepentingan diri dia, sentiasa dia letakkan belakang sekali. Dah lah sedang mengandung, sakit tenat sampai kena masuk ICU, anak menangis di rumah pun suami nak dia settle kan juga?? Apa guna awak jadi bapa dia kalau macam ni pun masih kena isteri buat semuanya??

Cuba fikir dalam-dalam, lagi susah ke lagi senang hidup awak kalau awak paksa isteri balik rumah juga dan kemudian keadaan dia makin teruk sehingga tidak dapat diselamatkan? Anak yang dalam perut tu dah pergi bersama dengan ibu dia. Anak awak yang paling besar baru darjah 1. Yang kecik sekali baru umur setahun dan masih menyusu.

Hanya kerana awak tak dapat tidur malam sebab anak awak meragam, awak hilang terus isteri awak tu selamanya. Anak-anak awak turut kehilangan ibu kandung mereka.

Memang la isteri awak tu wonder woman. Semua dia boleh buat. Tapi kekuatan dia pun ada limit juga. Berkorbanlah sedikit masa tidur tu. Tunaikanlah janji nak bersusah senang, sehidup semati dengan isteri awak tu.

Kerja suri rumah, penat. Isteri seorang yang buat memang tak cukup tangan. Perlukan bantuan suami. Kalau mampu carikan pembantu untuk isteri, lakukanlah. Jika tidak, awak sebagai suami lah tolong dia uruskan rumah . Awak sebagai bapa lah tolong uruskan anak-anak.

Ini tidak.

Anak nak ada ramai-ramai. Setahun dua dah nak tambah anak. Isteri awak buat macam dia orang gaji. Bila dia tak sempat urus diri, kurang menarik awak pergi cari tarikan kat tempat lain. Sedangkan masalah ni bermula puncanya daripada suami yang tidak menunaikan tanggungjawab dia dengan betul.

Ada baca perkongsian seorang bapa hari tu, anak perempuan dia yang masih kecil cakap kepada dia, nanti besar dia nak jadi lelaki lah, senang. Kenapa senang? Sebab papa lelaki, balik rumah je boleh rehat main-main telefon. Kalau jadi ibu semua kena buat. Letih! Baik jadi lelaki.

Agak-agak daripada mana anak tu belajar kalau bukan daripada contoh teladan sekeliling dia? Tak hairan lah kalau sekarang ni banyak kes kecelaruan gender.

Dalam setiap perkahwinan ni kena ada semangat kerja berpasukan. Saling bantu membantu, saling bertolak ansur, saling memahami, tidak mementingkan diri sendiri, tidak menjulang ego sendiri, kena sentiasa ada komunikasi yang baik terutama di antara suami dan isteri.

Mohon layan isteri anda dengan baik dan adil. Jangan biar isteri anda merana dalam diam. Dia boleh bersabar. Namun sabarnya ada limit.

Dia boleh redha dengan nasibnya di dunia. Sebab dia tahu, Allah nanti bagi dia pilihan di akhirat untuk kekal bersama dengan suami dia ni, ataupun pilih yang lain yang lebih best lagi.

Nukilan hati salah seorang
“wonder woman”:

Dr Zurairah Shahidan
Pegawai Perubatan Pakar
Jabatan Bius & Rawatan Rapi
Kementerian Kesihatan Malaysia


“Serius Raya Tahun 2022 Antara Paling Best.” Hari Raya ‘Mengejut’, Walaupun Kelam-Kabut, Ada Kemanisannya.

Setelah dua tahun tidak meraikan Hari Raya Aidilfitri bersama keluarga, akhirnya tahun ini kita meraikan hari mulia ini dengan penuh rasa kesyukuran.

Hati mana yang tidak gembira dapat bersalam-salaman di pagi raya dan memakai baju raya bersama keluarga.

Namun siapa sangka pengumuman raya tahun ini mengejut apabila Hari Raya Aidilfitri di sambut pada hari Isnin 2 Mei 2022, sedangkan ramai yang menjangka pada 3 Mei 2022.

Malah para warganet turut bersetuju dengan situasi ‘mengejut’ itu sehingga perkongsian ini mendapat share hinggga 21K!

Serious, raya tahun 2022 antara yang paling best. Nikmat dari Allah yang dah lama kita tak rasa.

Bila raya diisytiharkan, pakat terkejut semua. Satu Malaya huru hara. Banyak sungguh elemen surprise. Bermula dari malam pengumuman raya.

Orang kata raya awai tak kalut, tapi kali ni semua pakat kalut.

Ada yang terlajak terawih 6 rakaat. Ada yang kait daun pisang tengah malam buta. Ada yang malam tu juga mesin rumput depan laman. Ada yang pagi raya jamah mee segera.

Kami pula, duk pakat habiskan stok mercun (Maaf ya jiran tetangga) Plan nak bakar lemang pagi Isnin, tapi lepas pengumuman terus hidup api, cari buluh, cari santan.

Duit kat ATM licin.

Kesesakan lalu lintas dari raya pertama sampai raya kelima. Stesen minyak di kawasan-kawasan pantai timur kehabisan minyak hingga banyak kereta tersadai.

Betul-betul meriah, betul-betul rasa macam raya. Kali ni jangan harap nak ikut kalendar 100%. Kena juga berkumpul tunggu pengumuman depan TV.

Raya tahun 2022 memang patut dibukukan. Memang betul-betul meninggalkan kesan. Satu hari nanti, kita boleh cerita kat anak cucu, bagaimana satu Malaya huru-hara di malam raya.

Apapun, antara sedar atau tidak, Allah himpunkan kita dengan nikmat dalam rahmat dan kasih sayangNya setelah dua tahun tidak dapat beraya.

Dalam suasana kelam kabut begini, Allah satukan kita semua. Memori indah tercipta tanpa diduga.

Terima kasih Ya Allah, atas nikmat yang Engkau berikan. Al-Fatihah pada yang telah pergi dahulu,

Yuhanis Azam,  8.5.2022, Raya Tahun 2022

Gambar : Gambar anak bulan yang buat kita semua huru-hara (sumber : Utusan Malaysia)


Ambil Kesempatan Tampil Ramping,  6 Tip Mudah Ibu-Ibu Jangan Terlepas Pandang!

Ramadan akan jadi satu cabaran bagi anda yang suka menikmati makanan kerana waktu lapar, pelbagai menu yang dijamu oleh mata akan jadi satu sajian pilihan walau belum tentu anda dapat telan kesemuanya.

Namun jika terlalu ghairah dengan menu kegemaran tanpa berfikir soal lemak yang bakal muncul, ini boleh buat berat badan anda naik mendadak!

Jika ingin rebut menurunkan berat badan anda selama bulan Ramadan, cuba ikuti cara ini:

1. Hidrasi kunci untuk menurunkan berat badan selama berpuasa. Minum air putih yang cukup akan menjaga anda daripada dehidrasi dan akan kontrol keinginan anda pada gula setelah berbuka puasa. Minum sekurang-kurangnya 2 liter air putih dalam sehari.

2. Memang sedap layan minuman berkafein tetapi seeloknya pada bulan puasa, anda ganti dengan minuman herba yang dapat membantu pencernaan. Bulan Ramadhan, metabolisme dan energi kita akan menurun. Makan kurma saat berbuka mampu atasi keperluan tubuh kita terhadap gula. Kemudian mulakan dengan makanan ringan seperti sup dan sayur-sayuran sebelum masukkan menu yang lebih berat.

3. Jangan buat-buat lupa bab sahur, ya. Tidak ada alasan untuk guna alasan tak sempat sahur, ini lebih mendorong anda makan berlebihan saat berbuka puasa. Kalau masak sajian sahur pastikan anda kurangkan garam, tidaklah anda cepat haus. Tetapi menu yang disediakan harus terdiri dari karbohidrat kompleks dan protein yang cukup.

4. Puasa bukan alasan untuk anda jadi malas sepanjang hari. Anda tetap boleh lakukan aktiviti seperti biasa, tetap elak melakukan sesuatu di tempat yang panas. Membakar lemak ketika perut kosong adalah lebih mujarab walaupun agak mencabar.

5. Ternyata penyebab utama kenaikan berat badan saat bulan Ramadan adalah makanan yang anda makan untuk berbuka puasa yang biasanya terdiri daripada makanan manis. Ingat ya, selagi mampu cuba elak daripada mengambil gula yang berlebihan.

Nah, moga lima langkah ini mampu memberikan berat badan yang unggul dan sihat untuk anda! Hasilnya anda sendiri pasti terkejut dengan berat badan selepas berjaya kawal nafsu makan. Tidak susah, bukan?


Nestlé  Tawar Hadiah PS5 Menerusi Peraduan Beraktif Bersama Keluarga

Seronoknya dapat keluar membeli- belah bersama keluarga tersayang. Sekian lama berada di rumah, inilah kesempatan yang ada untuk keluar jalan-jalan kan.

Sambil itu, jangan ketinggalan untuk menyertai peraduan Beli dan Menang anjuran Nestlé  di Lotus’s.  Pertandingan yang bermula 4 November sehingga 31 Disember 2021 menyediakan hadiah menarik untuk anda dan keluarga berupa 670 unit Touch ‘n Go pin dan juga 10 unit PS5.Caranya cukup mudah. Langkah pertama, anda hanya perlu membeli barangan Nestlé bernilai RM30 dan ke atas dalam satu resit di Lotus’s. Langkah kedua, WhatsApp nama, nombor kad pengenalan, gambar resit ke nombor 0182406228. Pemenang yang dipilih bakal membawa pulang Touch ‘n Go pin yang bernilai RM100.Bagi yang ingin memenangi hadiah PS5, langkah pertama, anda hanya perlu membeli barangan Nestlé bernilai RM30 dan ke atas dalam satu resit di Lotus’s. Langkah kedua, tangkap gambar atau video anda dan ahli keluarga mengambil bahagian dalam aktiviti kreatif  menggunakan produk Nestlé. Sebagai contoh, Selfie bersama keluarga dan produk Nestlé dengan cara yang paling kreatif.

Langkah ketiga, muat naik gambar atau video tersebut ke Facebook/ Instagram lengkap dengan kepsyen dan #beraktifdenganNestlé. Pastikan profil Facebook/ Instagram anda dalam status publik. Langkah keempat, WhatsApp nama, nombor kad pengenalan, gambar resit ke nombor 0182406228.

Penyertaan paling kreatif akan memenangi PS5. Selain itu, peraduan ini juga tidak terhad kepada ahli keluarga sahaja, sebaliknya terbuka kepada semua.

Jangan tunggu lagi, jom sertai sekarang peraduan Beraktif Bersama Keluarga dan Nestlé serta menangi hadiah yang ditawarkan. Cepat sebelum kehabisan!


Pesan Kuali, Adik Pasrah Tersilap Beli Periuk. Plot Twist Kakak Undang Tawa Netizen

Lumrahlah bila tak masuk dapur, memang kadang boleh keliru dengan peralatan dapur. Yang mana kuali, yang mana periuknya, yang mana sudip, eh macam-macam lah boleh terbalik! Lebih-lebih lagi untuk orang lelaki yang jarang ke dapur, memang susah lah nak bezakan namanya.

Seperti yang dikongsikan oleh seorang pengguna tiktok ini @kiki_wooo apabila terjadi satu moment lucu ketika disuruh oleh kakaknya menyuruh dia membeli kuali.

Dia sempat mengambil sebuah periuk yang disangka merupakan kuali sebelum berangkat pulang ke rumah. Tidak lama kemudian, lelaki itu mula menyedari kesalahan berkenaan dan kelihatan risau akan hukuman yang bakal dihadapinya.

Seketika pulang ke rumah, dia seakan-akan sudah pasrah dan bersedia untuk dimarahi. Namun siapa sangka. kakaknya juga dilihat turut keliru dengan barang yang perlu dibeli sehingga secara tiba-tiba agar mendapatkan cerek air.

Bagaimanapun, wanita itu terpaksa pasrah selepas berseloroh melihat kesilapan adiknya membeli bukan seperti yang disuruh.

Menjengah pada ruangan komen, rata-rata netizen turut ikut terhibur dengan gelagat dua beradik tersebut. Malah, mereka juga sempat keliru melihatvideo berkenaan selain tidak menyangka akan plot twist berkenaan boleh berlaku.


”Pandainya Ngaji, Lancar Bacaan Dia.” Baru 3 Tahun, Anak Nora Danish Gembira Habiskan Bacaan Surah Al-Fatihah Raih Perhatian

Video terbaru yang dikongsikan oleh Nora Danish gelagat anaknya Neyney telah meraih perhatian peminat. Ini bukanlah kali pertama dia mendapat pujian ramai.

Walaupun masih kecil, namun dia  bijak mengira. Sebelum ini Neyney menunjukkancara menyelesaikan masalah matematik.

Terbaru, perkongsian video yang berdurasi beberapa saat itu menunjukkan Mohamed Neqayl Nedim atau Neyney sedang membaca surah Al-Fatihah.

Walaupun baru  berusia 3 tahun lebih, Neyney sudah pandai dan lancar membaca Al-Fatihah sambil didengari oleh mommynya.

🤍 love u sweetheart.
Anak soleh mommy & daddy.

Perkongsian ini menerima pujian daripada Warganet yang rata-rata memuji dan mendoakan Neyney.


“Tak Hina Pun Tak Ada Medical Card.” Teguran Wanita Ini Bikin Netizen Setuju!

Kecoh di media sosial mengenai perkongsian yang memandang rendah kepada individu yang tidak mempunyai medical card.

Dengan caption, “Dah 2022 tak ada medical card? Lemah.” Membuatkan ada segelintir warganet tidak bersetuju cara begitu dinyatakan. Ia seakan menyindir golongan yang tidak mempunyai card medical.

Sebagaimana perkongsian ini menegur caption begitu yang memberi peringatan bahawa tidak semua orang mampu berbuat demikian.

Semoga kita muhasabah diri dan menghormati privasi setiap keluarga.

Tak hina pun tak ambil medical card.
Tak de yang tak elok pun guna servis hospital kerajaan.

Sebelum saya ada medical card pun, di tempat beginilah saya dapatkan rawatan. Rawatan ok, ubatan ok, tempat pun selesa. Cuma bab menunggu tu je kena sabar sikit.

Di hospital swasta pun masih ada yang perlu menunggu. Dah tempat tumpuan orang ramai kan. Mana nak elaknya.

Bagi yang mampu nak ada medical card, alhamdulillah. Boleh beri ruang pada mereka yang tak mampu untuk dapatkan rawatan percuma.

Tapi, jangan sesekali persoalkan orang yang tak ada. Bukan semua orang mampu

Ini peringatan buat saya dan sahabat agen takaful juga. Untuk kita sebarkan kesedaran. Bukan memburukkan keadaan. Dan perlekehkan seolah kita duduk di kayangan.

“Bukan semua mampu untuk komitment bulanan.”- netizen

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Suami Isteri Kena Tahu Rahsia Kekuatan Cium Tangan & Cium Kening.

Rumahtangga yang normal pasti ada turun dan naiknya. Ada pahit dan manis. Nak bahagia ada petua atau rahsia sebagai kunci rumah tangga bahagia.

Salah satunya adalah amalan mencium kening dan tangan pasangan. Amalkan ini supaya hubungan kalian sentiasa dalam fasa yang terbaik.

Ikuti perkongsian ini.

Tahukah Anda…

Kenapa lelaki mesti mencium kening isteri & isteri mesti mencium tangan suaminya?
Bahawa semangat & ketenangan lelaki itu terletak pada kening isterinya. Lalu sumber ketenangan & kekuatan perempuan itu ada pada tangan suaminya.

Mengucup kening isteri atau mencium tangan suami, hakikatnya sebuah simbol dr satu hal paling mahal dlm hubungan suami isteri.
“Apa itu?”
“Saling percaya”.

Jangan menilai bahwa yang mendorong suami mengucup kening isterinya itu kerana berahi.
Seorang suami mengucup kening isteri adalah cara dirinya mendapat ketenangan. Dan perempuan mencium tangan lelaki bukan semata tentang siapa yang lebih tinggi derajatnya, tapi itu adalah tanda bahwa keikhlasan yang menuntunnya. Kerana perempuan juga tahu, di tangan suaminya ada redha Allah.

Kenapa mesti kening atau tangan?
Kening perempuan adalah sumber ketenangan & semangat bagi suami, karena kening adalah saksi dari ketaatan pada Allah.Keninglah, perantaraan tunduk makhluk pada Penciptanya.

Keninglah bahagian tubuh pertama yang mengaku, bahwa Allah adalah Maha Tinggi, sementara diri adalah rendah.
Keninglah yang bersujud.

Kening berada paling bawah, sebagai simbol bahwa tiada yang lebih tinggi daripada Allah.
Padahal kening adalah bagian tubuh kita yang paling tinggi.

Maka pada kening perempuanlah Tuhan hembuskan sumber ketenangan.

Maka tak heran jika suami akan merasakan ketenangan setelah mengucup kening isterinya. Lalu, apakah sama kondisinya dengan tangan suami yang dicium isteri?

Ada doa yang dia panjatkan di tangan suami, semata meletakkan doa disana, kerana dengan tangan itulah suaminya bekerja untuk orang-orang yang dicintai & disayanginya.

Melalui ciuman yang diletakkan di tangan suami, seorang isteri menitipkan doa agar Allah menjaga tangan suami untuk menjaga kasih sayangnya & tak mengambil yang bukan haknya.

Tangan suami adalah kekuatan untuk berlindung, ya Allah jaga lah suami dari rezeki yang Haram. Dan untuk selalu sayang pada ku atas Robb nya.

Kredit: Ana Sya


Anak Menilai Kebahagiaan Ibu Bapa. Rumah Kena Sentiasa Ceria. Deep!

Anak adalah cerminan ibu bapa. Setiap perbuatan anak, akan menunjukkan sikap ibu bapa. Boleh itu, haruslah setiap ibu bapa menonjolkan tauladan kepada anak-anak. Ini kerana anak-anak menilai kebahagiaan sesebuah rumah itu.

Anak anak itu boleh menilai tahap kebahagiaan di dalam rumah.

Kalau ibu ayah selalu bergaduh, berkelahi dan bermasam muka, tentu saja anak anak akan merasakan bahawa rumah itu bukan syurga mereka.

Mereka rasa tidak bahagia
Mereka rasa tidak aman
Mereka rasa tidak selamat

Sebab itu, kalau nak gaduh ke nak bermasam muka ke elakkan di hadapan anak anak.

Kalau terbuat juga, anda bertanggungjawab untuk explain kepada anak anak situasi itu supaya anak anak tidak rasa CEMAS dengan situasi yang mereka lihat dan alami.

Apa yang kita risau apabila anak anak mula menilai dan membuat konklusi sendiri.

Lebih parah apabila mereka mula membandingkan keluarga mereka dan keluarga orang lain.

Jadi berhati hatilah kita sebagai ibu bapa.

Banyak benda yang perlu kita jaga.

P/S:Gambar di bawah ibu ambil dari kertas lukisan kakak Aufa? Terima kasih kakak Aufa kerana menilai yang baik baik sahaja tentang abi dan ibu. Walaupun hakikatnya kami juga tidak selalu sempurna..


Cantiknya Wanita Perlu Dijaga, Ni Dikongsikan Jadi Inspirasi!

Cantik rupa paras menjadi kelaziman definasi cantik bagi seorang wanita. Pun begitu, pengertian cantik sangat luas dan anugerah cantik itu perlu dijaga.

Bagaimana caranya? Jom semak perkongsian ini.

KENAPA WANITA PERLU MENJAGA DIRI?

1. Wanita perlu menjaga diri dan jadi cantik agar suami tidak lari? Salah. Kerana, jika sudah takdir Allah dia akan menikah lagi, tidak akan ada yang boleh menghalangnya. And this is regardless the age. Know that.

2. Jadi kenapa wanita harus tetap menjaga diri dan jadi cantik? Kerana kita perlu menjaga diri untuk diri kita sendiri. Ianya akan memberikan keyakinan. Rasa puas. Rasa lebih menyayangi diri. Usah jadi kusut masai, biarkan diri tidak terurus… Hanya kerana kita sedang kecewa.

It should be the other way round. Makin anda dikecewakan, jadi makin cantik tau. Hehe.

3. Jadi cantik itu bagaimana?
Cantik itu luas pengertiannya. Mungkin perlu ditulis dalam satu buku. Namun boleh diringkaskan begini…

Cantik itu adalah dengan menjaga anugerah dari Allah yang ada pada kita sejak dilahirkan lagi.

4. Jaga diri baik-baik selalu. Tak kira samada waktu kita sedang suka atau down. Sedih macamana pun usah terperap dalam bilik. Bangun, mandi, solat seperti biasa, makan seperti biasa.

5. Jaga keterampilan diri tidak semestinya dengan memakai pakaian yang mahal dan cantik. Cukuplah dengan memakai pakaian yang bersih. Waktu saya tidak punya banyak baju, saya pakai, cuci dan pakai lagi pakaian yang sama berulang kali. Mereka yang pernah beli barangan jualan saya dulu pasti perasan yang saya selalu pakai baju sama, tudung sama, seluar sama, kasut sama setiap kali berniaga di tepi jalan, sebab itu sahaja pakaian terbaik yang saya ada ketika itu. Hingga hari ini pun, anda mungkin perasan yang tudung saya tidak sampai 20 pun. Yang penting ia bersih dan selesa.

6. Pastikan kuku tangan dan kaki bersih dan kemas selalu. Usah terlupa atau bertangguh. Usah biarkan kuning dengan kunyit. Ada banyak cara untuk bersihkannya….

7. Pastikan selalu pakai losyen tangan, kaki, badan. Usah tumpukan penjagaan hanya pada muka dan tangan dan tidak ambil tahu tentang penjagaan kaki.

8. Jaga kebersihan rambut (termasuk wanita bertudung). Usah kerana kita bertudung jadi rambut tidak perlu disisir atau shampoo dengan kerap. Orang bertudung perlu lebih penjagaan. Pastikan rambut dibersihkan selalu dan keringkan dahulu sebelum memakai tudung untuk mengelakkan rambut basah dan terperap hingga menyebabkan bau!

9. Jaga kulit wajah dan badan walaupun kita sudah berusia. Penjagaan diri bukan untuk orang lain, tetapi untuk diri kita sendiri. Dan sebagai menghargai segala kurniaan Allah kepada kita. Ingat tu ye…. Sayangi diri kita. I repeat, sayangi diri kita…

10. Sentiasa pastikan badan atau baju yang kita pakai tidak berbau. Jika seharian sibuk memasak, pastikan kita tak bawa sekali bau bawang ke tempat lain pula. Selalu pakai pakaian bersih sebelum masuk tidur agar kita dapat tidur dengan selesa. Bau disebabkan oleh kuman. Jaga kebersihan.

11. Selipar atau kasut hendaklah bersih. Tak apalah jika menggunakan selipar murah atau berusia. Yang penting bersih, tidak berselut, tidak berhabuk.

12. Jaga berat badan. Jaga makan. Jaga minum. Makanan boleh buat kita bahagia. Makan tanpa kawalan boleh membawa kepada pelbagai penyakit. Bersederhana dalam semua perkara adalah yang terbaik.

13. Jaga diri adalah termasuk menjaga hati sendiri. Jaga hati agar tidak disakiti oleh sesiapa. Jika disakiti, maafkan mereka. Kita akan tenang dan bahagia. Usah sakiti hati orang juga. Kita akan mudah berlapang dada. Hati yang tidak bersih akan buat wajah kita nampak tak bahagia. Keserian wajah datang dari hati yang bersih.

Satu perkara yang wanita perlu ingat, apa sahaja ANUGERAH Allah kepada kita, ianya adalah yang terbaik. Kerana Allah Maha Bijaksana dan tidak pernah silap.

Usah ambil suntikan untuk bentukkan wajah. Atau ubah ketinggian hidung. Atau ambil suntikan pemutih kulit. Atau apa sahaja untuk merubah ciptaan Allah. Ianya akan membuatkan wajah nampak sangat tidak natural.

Tidak ada yang lebih cantik melebihi dari ciptaan Ilahi. Dia Maha Menciptakan.

Tips kecantikan ini telah saya kongsikan dalam Secret Group saya.


Langsir Lama Boleh Ditebuk Untuk Jadikan Gaya Eyelet. Ni Stepnya Perlu Buat!

Terasa ingin memberi gaya baru pada langsir sedia ada yang sebelum ini dijahit ringkas, apa kata lakukan apa yang dikongsikan oleh Dura ini yang juga merupakan seorang tukang jahit.

Hanya perlu tandakan, gunting dan pasang ring untuk menjadikan langsir tersebut bergaya eyelet yang menarik.

Jom semak apa perlu buat.

Cara-cara tebuk lubang langsir eyelet

Nah belanje hampa cara2 nk buat tebuk bulat langsir ni…..langsir lama yg ketinggalan zaman pon hampa tebuk ja dah jadi baru….tak payah pi upah tebuk kt kedai….tebuk sendri ja….hehehe…..

Step 1 : Sediakan bahan yang diperlukan

Step 2 : Susun ring dengan jarak lebih kurang sama. Cuma untuk langsir bidang 60 boleh letak 8 ring sahaja.

Step 3 : Bulatkan dengan maker.

Step 4 : Kumudian tandakan 1/4 inci,  untuk digunting.

Step 5 : Gunting mengikut lakaran tadi.

Step 6 : Ambil ring dan buka ring tersebut dengan menggunakan pisau yang tumpul.

Step 7 : Letak bahagian tajam di bahagian atas.

Step 8 : Letakkan betul di bahagian lubang sebelum dikapit rapat.

Siap

Sumber : Dura


Ibu-Ibu Nak Hilangkan Bau Cili Atau Bawang Pada Pengisar Cuba Ikut Trik Ini. Kesan Kunyit Pun Settle!

Pengisar yang sering digunakan untuk mengisar bahan masakan seperti bawang dan cili, atau mungkin kunyit hidup pasti akan ‘melekat’ baud an warnanya bukan?

Mungkin anda tidak selesa apabila menggunakan untuk masak masakan lain, tapi bekas pengisar berbau tidak enak, pastinya sukar. Bimbang juga kalau terus guna, nanti bau bawang dan cili memberi kesan kepada masakan rasa masakan anda nanti.

Jadi, mungkin petua ini  boleh membantu anda untuk menghilangkan bau dan kesan yang kurang menyenangkan ini iaitu dengan menggunakan limau nipis dan beras. Begini caranya:

BAHAN-BAHAN:

CARA-CARA:


Cuaca Tak Menentu, Jadi Mudah Je Dapat Sakit. Doktor Ni Kongsikan Tip Alami &  Memang Berkesan Atasinya!

Menyentuh tentang bab menjaga kesihatan diri dan keluarga, pastinya setiap antara kita begitu prihatin. Lebih-lebih lagi jika dalam cuaca sekarang yang tidak menentu. Terasa terik melampau pada waktu tengah hari dan tiba-tiba hujan di waktu petang boleh mendatang risiko kesihatan terjejas seperti mudah diserang batuk, demam dan selesema.

Umum maklum, meredakan masalah tersebut ubat perlu diambil namun tahukah anda selain itu terdapat beberapa cara lain yang boleh diamalkan. Hal ini telah dikongsikan oleh Doktor Suri Roowi di akaun fbnya. Nak tahu lanjut, jom semak satu persatu.

“Memandangkan cuaca agak tidak menentu sekarang ini, di sini saya kongsikan tips alami untuk membantu masalah demam, batuk dan selsema”- Dr Suri Roowi

Caranya adalah;

1. Minum air bawang putih. Bawang putih ada bahan Allicin, boleh membantu masalah demam, sakit tekak dan selsema.

Untuk mendapatkan khasiat yang banyak, bawang putih perlu dihancurkan atau dipotong-potong, seterusnya dibiarkan selama 10 minit, agar enzim dapat bertindak balas dan menghasilkan bahan berkhasiat Alicin.

Selepas itu barulah ditambah air suam. Sebaiknya diambil bersama madu. Dapatkan madu yang asli.

2. Halia adalah herba popular untuk bantu rawat batuk.

Caranya adalah dengan hancurkan halia dan direbus. Jus lemon dan madu boleh ditambah. Pastikan madu asli.

Cara lain adalah dengan kemam halia yang telah dibuang kulit untuk bantu kurangkan batuk.

3. Nenas mengandungi enzim bromelain. Enzim ini bantu cairkan kahak dan kurangkan batuk.

4. Minum madu asli – Madu asli sangat membantu masalah sakit tekak dan batuk. Terdapat kajian menunjukkan ia lebih berkesan berbanding ubat moden yang mengandungi dextromethorphan.

5. Minum yoghurt atau madu kelulut – Lactobacillus adalah bakteria baik yang boleh membantu sistem penghadaman dan masalah batuk. Bakteria baik ini banyak dalam yoghurt dan kajian terkini menunjukkan lactobacillus banyak juga dalam madu kelulut.

6. Terdapat juga kajian menunjukkan kombinasi madu dan kopi boleh bantu kurangkan batuk.

Banyakkan berdoa memohon kesembuhan. Allah berfirman dalam Al Quran;

“Dan apabila kamu sakit maka Dia (Allah) yang menyembuhkan” Surah Ashshu’ara’ ayat 80

7. Limau nipis dan lemon membantu merawat batuk dengan mengurangkan radang. Kulit limau tinggi bahan berkhasiat neohesperidin berbanding jus. Caranya adalah dengan menambahkan madu asli pada kulit limau yang dihancurkan dan ditambahkan jus. Minum sedikit-sedikit sehingga sembuh. Limau nipis lebih berkesan berbanding kasturi untuk masalah batuk.

8. Bawang merah adalah antara sumber yang mudah didapati untuk bantu kurangkan batuk. Caranya adalah dengan memotong dan hidu bau bawang tersebut.

9. Bahan meruap mint (Mentha piperita) juga boleh bantu kurangkan batuk. Caranya adalah dengan meminum teh mint, tetapi sebelum itu perlu hidu wap nya kerana bahan aroma boleh bertindak sebagai antibakteria/antivirus

10. Kunyit secara semulajadinya mengandungi bahan kurkumin. Ia juga membantu kurangkan batuk terutamanya jenis batuk tanpa kahak. Caranya adalah ambil sedikit kunyit bersama madu dan diminum.

11. Kumur-kumur dengan air garam – disediakan dengan melarutkan sesudu garam dengan secawan air suam

12. Rendam 1 atau 2 kayu manis dalam segelas air panas dan minum sedikit-sedikit. Kayu manis juga membantu masalah diabetis


Dulu Anak Autisme, Kini Genius Matematik. Ketahui Cara Ibu Bapa Hebat Ini!

Sesuai dengan ungkapan kasih ibu membawa ke syurga, kasih ayah sepanjang masa. Kesungguhan pasangan suami isteri ini memberikan pendidikan yang terbaik buat anak tercinta sungguh inspirasi.

Dalam pada itu, Pengarah Pusat Permata Pintar UKM, Prof. Datuk Dr. Noriah menyifatkan Izz Imil Shahrom memiliki pemikiran menyerupai remaja berusia 16 tahun dan  kebolehan luar biasa untuk menguasai pengetahuan yang lebih tinggi daripada usia. Kisah keluarga ini yang mempunyai anak autisme sungguh inspirasi!

Izz Imil Shahrom, 6 tahun yang bercita-cita  menjadi Saintis Angkasa (Space Scientist) merupakan anak kepada pasangan Shahrom Abdul Ghani dan isterinya, Ilya Abdul Aziz, telah disahkan disahkan mempunyai mild autisme dalam spektrum high functioning dan dikategorikan sebagai Hyperlexic atau Einstein Syndrome.

Bapa kepada anak genius ini, Imil Shahrom yang sanggup melupakan kerjaya mengajar ‘autocad’ dan pensyarah sambilan demi mengurus kan pembelajaran anak tersayang sepenuh masa berkata, anaknya mula menunjukkan tanda autisme  apabila tidak boleh mendengar bunyi bising.

“Tanda-tanda autisme Izz semakin nampak dan dia tidak boleh mendengar bunyi yang sangat bising dan menyambut hari lahir, akan menangis dan mengamuk. Juga tidak fasih bercakap dan suka bermain dengan kanak-kanak yang lebih tua darinya.

“Semasa berusia setahun setengah, Izz masih belum boleh bercakap atau membuat bunyi seperti kanak-kanak seusianya tetapi sudah mula mengira di dalam Bahasa Inggeris. Pada usia dua tahun sudah boleh mengira hingga beratus dan boleh membaca abjad ABC sehingga habis dan secara terbalik serta mengenali huruf-huruf jawi,”jelas Shahrom.

Terapi luar negara

Setelah anaknya Izz disahkan mempunyai mild autisme dalam spektrum high functioning dan dikategorikan sebagai Hyperlexic atau Einstein Syndrome, pasangan ini bertindak pantas dengan mendapatkan maklumat dan berjumpa pakar. Akhirnya mereka mengambil keputusan untuk mendapatkan terapi di luar negara selama setahun untuk rawatan lanjut ketika usia Izz dua tahun.

Pasangan ini bernasib baik apabila ibu Izz mendapat peluang bekerja di Houston, Texas dan mereka mendapat pertolongan dari pakar dari sana.

“Saya bersyukur, isteri berpeluang bekerja di Houston, Texas, dari situ kami mengambil kesempatan mencari sekolah-sekolah yang sesuai untuk high functioning children dan juga menghantar Izz ke pusat-pusat terapi untuk speech theraphy, occupational theraphy dan music theraphy

“Kami pergi berjumpa Director of Autism di University of Texas Hospital, Texas USA dan Izz didiagnos sebagai ‘mild autism’ dan ‘Hyperlexic’. Kami merancang terapi dan juga persekolahannya bersama pakar-pakar di sana. Izz belum boleh bercakap two way communication dan kami banyak bercakap dengannya dalam ayat-ayat yang ringkas sambil bekerjasama dengan terapi di sana,” jelas Shahrom lagi.

Setelah pulang ke Malaysia, Izz telah ditempatkan di beberapa buah tadika namun tidak bertahan lama kerana tenaga pengajar di tadika kurang pendedahan mengenai Hyperlexic. Sempat mengikuti pembelajaran disebuah sekolah antarabangsa sebagai murid darjah dua  pada usia lima tahun.

Akhirnya penantian Izz untuk mendapatkan pusat pembelajaran yang sesuai dengan daya pemikirannya berakhir setelah berjaya melepasi beberapa ujian. Izz sebelum ini  pernah mengikuti pembelajaran di Kolej Permata Pintar UKM sebagai pelajar Asas 1 (tingkatan satu) Universiti Kebangsaan Malaysia (UKM), Bangi dengan mengikuti kelas dua kali seminggu untuk belajar Matematik dan Kimia dengan tunjuk ajar pensyarah yang berkaliber.

Kini Izz tidak lagi mengikuti sekolah di Permata Pintar setelah pembelajaran kelas tingkatan 1,2,3 telah  berpindah ke seremban. Ekoran itu, keluarganya mengambil keputusan untuk melakukan pembelajaran secara homeschooling di rumah.

“Insyaallah nanti tahun 2019 Izz akan masuk sekolah dengan pelajar-pelajar yang lebih kurang baya denganya untuk sosial tetapi tetap akan menumpukan dan belajar apa yang dia  minat dengan menumpukan kepada one to one pembelajaran,” jelasnya lagi.

Perkembangan luar biasa

Mempunyai daya pemikiran yang luar biasa ekoran mampu membaca dan mengira dengan tepat. Lebih mengejutkan, anak kecil ini gemar membaca buku Secret Of Mental Math dan menyebut dengan lancar carta Periodic Table Of The Elements iaitu jadual berkala mengenai susunan unsur-unsur kimia. Ini benar-benar menakjubkan! Tidak mustahil suatu hari nanti anak kecil ini bakal bergelar saintis negara sebagaimana cita-citanya iaitu sebagai seorang saintis angkasa.

Pengarah Pusat Permata Pintar UKM, Prof. Datuk Dr. Noriah juga memaklumkan, bahawa Izz Imil memiliki pemikiran menyerupai remaja berusia 16 tahun dan  kebolehan luar biasa untuk menguasai pengetahuan yang lebih tinggi daripada usia. “Izz mempunyai kelebihan dari segi akademik dengan mudah menerima apa sahaja yang berkaitan dengan nombor. Namun kami tidak menggangapnya sebagai seorang yang genius. Kami menyedari Izz berkebolehan dalam beberapa perkara dan kami galakkan untuk terus belajar dalam bidang-bidang tersebut,” jelas ibu Izz yang merupakan pakar geologi dengan sebuah syarikat gas dan minyak.

10 SOAL JAWAB MENGENAI ANAK GENIUS INI . INI JAWAPAN IBU BAPANYA.

1.Kenali karektor Izz

Izz seorang anak yang hyper, suka bergerak, suka bercakap dan bermain seperti kanak-kanak seusianya. Dia juga suka berkawan dan merupakan seorang yang peramah apabila dia berada di dalam keadaan mood yang baik. Untuk mengurangkan dia bergerak dan melompat kami sentiasa memberi dia buku dan pen agar dia dapat menulis atau melukis dan meluahkan perasaan dan buah fikirannnya.

2.Kepintaran dikesan sejak usia setahun

Izz menunjukkan kepintarannya seawal usia setahun apabila mula suka melihat flashcard dan tampalan di dinding mengenai nombor-nombor dan huruf-huruf. Semasa berusia setahun setengah, Izz belum boleh bercakap atau membuat bunyi seperti kanak-kanak seusianya tetapi dia sudah mula mengira di dalam Bahasa Inggeris dan di mana sahaja dia pergi, dia akan tertarik untuk melihat kalender. Pada usia 2 tahun dia sudah boleh mengira hingga beratus dan boleh membaca ABC sehingga habis dan juga terbalik. Dia juga berjaya mengenali huruf-huruf jawi. Apabila kami melihat keadaan ini, kami galakkan dan mengajar Izz sambil bermain.

3.Bagaimana rangsangan minda buat Izz sejak kecil

Sejak dilahirkan, Izz mempunyai mild autisma dalam spektrum ‘high functioning’ dan dikategorikan sebagai ‘Hyperlexic’ atau ‘Einstein Syndrome’. Sambil cuba memberi ransangan terhadap deria rasa dan emosi dia, kami cuba memberikan kasih sayang dan waktu secukupnya bersama dia.

· Bangun pagi disambut dengan senyuman dan berborak semasa menyusu.

·  Selepas mandi, urut Izz dengan baby lotion untuk meransang deria2 badannya serta merehatkan bayi dan juga ibu bapa.

·     Media elektronik seperti telefon bimbit dan laptop amat jarang digunakan.

·     Tampalan ABC, Alif Ba Ta dan nombor di sebut-sbut apabila bermain dengan Izz

·     Banyak bermain di luar dan berjumpa kaum keluarga. Izz rapat dengan sepupu-sepupunya.

·     Mula membaca buku kepada Izz dan menunjukkan flash card.

·     Pada usia 2 tahun Izz dihantar ke KLIK (Kuala Lumpur International Kindergarten). Guru kurang memahaminya dan dia tidak boleh belajar sperti rakan-rakan lain seusianya. Dia hanya nampak nombor, contohnya gugu mengajar mengenai serangga dan ditunjukkan ladybird, kanak-kanak lain akan menjawab ladybird tetapi Izz akan menjawab ‘8’ sebab ada 8 bintik di ladybird tersebut.

·     Tanda-tanda autisma Izz semakin nampak dan dia tidak boleh mendengar bunyi yang sangat bising dan menyambut hari lahir, dia akan menangis dan mengamuk. Dia juga tidak fasih bercakap dan suka bermain dengan kanak-kanak yang lebih tua darinya.

·     Kami telah cuba pergi ke beberapa pakar tetapi malangnya mereka tidak perasan atau tidak nampak Izz sebagai autisma kerana golongan ‘Hyperlexic’ tidak menunjukkan ciri-ciri autisma biasa.

·     Akhirnya salah seorang Pakar Psikatri di KL sudi mendengar masalah kami dan merumuskan Izz mungkin menghidap autisma.

·     Izz belum boleh bercakap ‘two way communication’ dan kami banyak bercakap denganya dalam ayat-ayat yang ringkas sambil bekerjasama dengan therapist.

·     Satu jam setiap hari dari 8:00 – 9:00 am sebelah pagi, Izz pergi theraphy, Occupational Theraphy, Speech Theraphy dan Music Theraphy di Carruth Center, Houston, Texas.

·     Pada pukul 9:15 – 12:45 noon Izz pergi ke Westview School, Houston, Texas (High Functioning School for Autistic). Disebabkan Izz sudah minat dengan huruf dan nombor dan sudah membaca, mereka terus mengajar Izz pada tahapnya. Kami kerap mengulangkaji di rumah Bersama Izz.

·     Di sekolah tersebut lebih kepada bermain di luar dan aktiviti untuk meransang muscle co-ordination dan emosi. Sekolah itu juga sangat mementingkan keluarga dan selalu melakukan aktiviti bersama keluarga.

·     Kami banyak membawa Izz keluar bermain dan melakukan aktiviti luar bukan sahaja untuk merehatkan minda tetapi untuk kesihatan juga.

·     Memperkenalkan Izz subjek-subjek baru tetapi dalam bentuk bermain.

·     Izz kurang tumpuan dan meltdown serta tantrum disebabkan sudah tahu membaca dan mengira (tambah, tolak, darab) dan sangat suka pada Periodic Table dan Pascal Triangle.

·     Pada usia 5 tahun akhirnya Izz diterima memasuki Darjah 2 di Hibiscus International School di Segambut. Walaupun sudah ke darjah dua, Izz masih tantrum dan hendak belajar lebih dari apa yang dipelajari di sekolah. Izz hadir ke sekolah dengan seorang ‘shadow teacher’ yang merupakan seorang Occupational Therapist.

·     Izz diuji teori dan praktikal dan mengambil ujian-ujian UKM yang diambil oleh murid-murid lain yang hendak memasuki Permata pintar.

·     Izz ke Permata Pintar 2 kali seminggu sahaja untuk belajar Matematik dan Kimia.

·     Izz belajar di Pusat Akademi Al- Quran Ar-Rayyan, sebuat pusat pembelajaran Al-Quran untuk kanak-kanak autisma. Izz sudah berjaya menghafal beberapa surah pendek dan juga sudah dapat membaca dan menulis jawi.

·     Izz juga pergi ke kelas renang dan gym untuk bersosial dan menguatkan muscle dan kesihatan.

·     Kami menyediakan whiteboard di rumah di mana Izz dapat menulis dan mengeluarkan idea dia. Kami akan berbincang bersama dan selalu melayan dan juga mencabar apa yang ditulis.

·     Buat masa sekarang, ke mana sahaja Izz pergi, kami bawakan buku tulis dan pen supaya masanya terisi dengan menulis dan dia dapat mengeluarkan idea dan berbincang dengan kami atau orang sekelilingnya.

·     Kami menggalakkan Izz membaca dari usia 2 tahun dan selalu membeli buku pergi ke perpustakaan.

·     Izz boleh menggunakan media elektronik seperti telefon atau laptop/komputer tetapi kami menghadkan masa.

·     Sentiasa rapatkan dengan keluarga dan bersosial dengan rakan lain serta adakan aktiviti playdate.

4.Belajar di tadika

Izz memasuki tadika pada usia 2 tahun. Izz ketika itu tidak boleh bercakap dengan two way communication dan mudah menangis. Dia sudah boleh membunyikan huruf-huruf dan mengira soalan matematik yang mudah. Di tadika Izz tidak seperti kanak-kanak seusianya yang suka bermain sendiri dan menyusun barang.

5.Bila boleh membaca

Izz mula membaca dan menulis seawall 2 tahun. Izz belajar membaca sendiri, di mana ini adalah simptom kanank-kanak ‘Hyperlexic’. Disebabkan Izz sudah boleh membaca perkataan mudah, kami sebagai ibu bapa terus menggalakkan Izz untuk terus belajar dan kami mengajar dia untuk membaca ke tahap yang lebih tinggi. Tadika tidak membantu disebabkan cara Izz belajar dan berfikir lain. Tadika lebih banyak membantu dalam segi social sahaja.

6.Pemakanan Izz dari kecil hingga membesar.

Semasa kecil kami berikan Izz makanan berkhasiat dan kebanyakan makanan yang tergologn dalam superfood tetapi apabila meningkat setahun, dia hanya makan nasi dan ikan bilis. Izz makan yoghurt buah-buahan setiap pagi. Snek yang dimakan oleh Izz adalah kismis dan biskut biasa dan wholemeal. Izz juga makan roti bakar dari roti wholemeal. Apabila berjalan dan waktu tidak mencukupi, Izz biasanya makan kentang goreng. Izz baru sahaja menerima untuk makan sayur seperti brokolli, kacang panjang dan lobak merah bersama nasi dan ikan bilis atau ayam. Dia hanya minum air kosong, susu dan air minuman bercoklat.

7.Amalan di rumah sebelum memasuki Pusat Permata Pintar

Kami lebih banyak menggunakan kaedah play learn di mana Izz belajar ketika bermain. Setiap benda baru yang dipelajari adalah dari kaedah bermain. Persekitaran Izz memainkan peranan yang paling besar di mana kami cuba menyediakan persekitran yang merangsang pembelajaran Izz, dari suasana rumah, permainannya, rancangan yang ditonton di TV atau youtube kepada buku yang dibaca. Apa yang ditampal di dinding dan dilihat setiap kali bangun tidur juga menyumbang kepada ransangan pemikiran Izz. Kami juga banyak berdoa dan cuba mengajak Izz sembahyang bersama sentiasa.

8.Kelebihan Izz dari segi akademik

Izz mudah menerima sesuatu jika berkaitan dengan nombor. Dia akan lebih mudah menerima sesuatu jika dikaitkan dengan nombor.

9.Setelah anak dikatakan genius..

Kami tidak menggangap dia sebagai seorang yang genius. Kami menyedari Izz berkebolehan di dalam beberapa perkara dan kami galakkan untuk dia terus belajar dalam bidang-bidang tersebut.

10.Harapan ibu bapa Izz

Kami berharap Izz gembira bila dia dapat belajar dan bermain apa yang dikehendaki selain dia menjadi seorang yang berguna di dunia dan di dalam bidang agama. Kita tidak tahu anak-anak autisma yang ‘Hyperlexic’ ini dilahirkan di dalam keluarga yang mampu atau tidak. Kami adalah dari golongan sederhana sahaja tetapi cuba sedaya upaya untuk membantu Izz dari segi emosi, mental dan fizikal.

Kami berharap ibu bapa akan lebih peka terhadap kanak-kanak seperti Izz sejak dari kecil dan tidak terlepas momen ini.

Kepada kerajaan yang baru diharap lebih peka kepada anak-anak seperti Izz kerana ramai mereka ada di Malaysia tetapi tidak tahu hala tuju disebabkana tiada sekolah yang sesuai untuk mereka. Diharap satu hari nanti akan tertubuh sebuah sekolah ‘high functioning’ di Malaysia. Kanak-kanak ini memerlukan bimbingan dan tunjuk ajar dari pakar walaupun mereka mempunyai kebolehan. Bagi golongan yang mampu mudah sahaja untuk ke luar negara dan mendapatkan pakar, kami bernasib baik diberi peluang untuk bekerja setahun di luar negara dan kami mengambil peluang sebaik-baiknya untuk membantu Izz dengan terapi dan sekolah yang sesuai. Kepada golongan yang tidak mampu, mereka mungkin mempunyai anak-anak sebegini tetapi tidak dapt mengembangkan bakat mereka kerana terbatas dari segi kewangan dan masa

Terima kasih kepada Permata Pintar dan tenaga pengajarnya yang sudi mengambil Izz dan mengajarnya walau usianya baru 6 tahun.

*IKUTI KISAH SELANJUTNYA DALAM KELUARAN MAJALAH KELUARGA ISU JANUARI 2019


Teknik ‘Brain Dump’ Mampu Atasi Tekanan Melampau, ‘Panic Attack Dan Anxiety Antara Punca Membawa Maut Dan Tekanan Mental. Pakar Terapi Ini Tunjukkan Caranya!

Manusia memang tidak lepas daripada menghadapi masalah. Ia termasuk masalah rumahtangga, tempat kerja, pembelajaran dan sebagainya.

Masalah ini jika dibiarkan akan makan diri hingga boleh menjejaskan kehidupan pribadi kita.

Dengan kita mudah, akibat terlalu berfikir ia akan memberi kesan kepada tekanan, gelisah dan sebagainya. Malah jika dibiarkan tanpa kawalan, ia boleh mengakibatkan tekanan perasaan, malah boleh membawa maut tanpa sedar.

Sebagaimana perkongsian Pakar Terapi, Dr Norzi Malek, masalah tekanan ini boleh diatasi dengan menggunakan kaedah Brain Dump iaitu cara untuk tenangkan minda. Nak tahu lebih lanjut ikuti penjelasannya.

#Part1
Jika kalian selalu over thinking, ada Anxiety, Depression, Panic Attack, stress atau lost di dalam kehidupan harian, saya akan cadangkan kaedah Brain Dump untuk meringankan fikiran (Declutter your mind and thought).
1. Brain Dump adalah kaedah yang sangat mudah untuk clearkan minda kita, dan menguruskan pemikiran serta otak kita.
2. Brain Dump sangat membantu dalam meningkatkan fokus pada perkara penting yang perlu dilakukan.
3. Teknik ini sangat berkesan untuk mencegah Panic Attack, Anxiety, Depression serta mengurangkan keserabutan hidup kita.
4. Yang paling penting, Brain Dump sangat membantu dalam menguruskan masa kita dengan lebih berkualiti serta mengurangkan over thinking.
5. Ini bermaksud, aktiviti ini dapat membantu kita menjadi orang yang lebih tenang dan produktif.

Buat aktiviti Brain Dump

6. Bahan yang diperlukan untuk aktiviti Brain Dump adalah sebuah Notebook, sebatang pen, highlight atau sehelai kertas jika kalian tidak mahu menggunakan notebook.

7. Tuliskan setiap perkara yang berlegar di dalam fikiran kita sekarang.
– Apa yang sedang kita risaukan?
– Apa yang kerap kita terlupa?
– Apa yang ingin sekali kita lakukan?
– Apa aktiviti yang jika kita lakukan dapat menaikkan semangat kita?
– Peristiwa negatif yang mengganggu fikiran kita?
– Peristiwa penting yang akan muncul (birthday, kenduri, mesyuarat).
– Impian kita yang tidak terlaksana.
– Aktiviti untuk mencapai impian kita.
– Aktiviti harian yang perlu dilakukan segera.
– Orang yang annoying hari ini.
– Apa yang menganggu fikiran kita.
– Apa aktiviti segera yang perlu kita lakukan tanpa tangguh.
Tuliskan semuanya.
8. Biasanya saya akan cadangkan client saya untuk melakukan aktiviti ini di dalam notebook khas untuk aktiviti Brain Dump.
Ini membolehkan client saya melihat kembali aktiviti Brain Dump yang lepas untuk melihat pattern pemikiran dan kenapa hari itu beliau rasa down dan serabut.
9. Dengan mempunyai Notebook Brain Dump, kalian akan dapati ada hari tertentu penuh buku catatan itu, dan ada hari tertentu hanya beberapa point sahaja.
10. Cadangan saya, kalian boleh memilih untuk melakukan secara harian atau seminggu sekali.
Tetapi cadangan terbaik saya adalah kalian wajar lakukan setiap kali kalian down, serabut, stuck dengan sesuatu problem atau isu, sedang marah-marah atau emosi kurang stabil.
Aktiviti Brain Dump ini sangat membantu untuk kita relakskan kembali diri kita serta menyusun hidup pada jalan yang lebih tenang.

Saya share percuma banyak aktiviti therapy di sini :
https://t.me/norzimalek

Sumber: Norzi Malek

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!